
FRĂŢIA  ORTODOXA  ROMÂNĂ. 


ORIENTĂRI  PROGRAMATICE.1 

Ideea  care  ne-a  întrunit  în  această  adunare  era  de 
mult  o  dorinţă  generală  a  sufletelor  noastre.  Felicit 
comitetul  de  iniţiativă  pentrucă  a  avut  fericita  inspi¬ 
raţie  de  a-i  da  la  vreme  cuvânt,  pe  care  trimiţându-1 
dela  om  la  om  în  tot  cuprinsul  mitropoliei  noastre 
ardelene,  ne-a  chemat  să  facem,  în  chiar  Dumineca 
Ortodoxiei,  această  demnă  şi  impunătoare  afirmare 
a  conştiinţa  noastre  de  creştini  ortodocşi.  Ierarhi, 
preoţime  şi  poporul  credincios  din  toate  straturile 
—  ziua  de  astăzi,  cu  grija  şi  cu  povara  ei,  ne  gă¬ 
seşte  din  nou  în  indisolubila  comunitate  sufletească, 
cum  totdeauna  am  fost,  pe  temelia  nebiruită  a 
credinţa  şi  în  jurul  altarului  bisericii  noastre  stră¬ 
moşeşti.  Şi  în  clipa  aceasta  par’că  simţim  cu  toţii, 
cum  din  împărăţia  drepţilor  se  desprinde  gândul  şi 
duhul  ocrotitor  al  mitropolitului  Andrei  şi  sălăşlu- 
indu-se  între  noi  şi  desluşindu-ne  vrerea  sufletelor, 
întors  către  Stăpânul  ceresc,  îi  zice:  Aceştia  sunt 
Biserica  cea  vie  a  Ta,  Hristoase  Dumnezeule,  care 
cutremurându-se  de  misterul  izbăvitoarei  Tale  iubiri 
răstignită  pe  Golgota,  a  stat  în  răscrucea  patimilor 

'  Discurs  rostit  de  I.  P.  S.  Mitropolit  Dr.  Nicolae  Bălan  la  congresul 
general  al  „Frăţiei  ortodoxe  române",  ţinut  la  Cluj,  în  5  Martie  (Dumineca 
Ortodoxiei)  1933 

şi  a  suferinţelor  sute  de  ani,  dar  Tu  le-ai  hărăzit  să 
vadă  lumina  învierii  şi  a  Libertăţii  —  şi  acum,  ca 
odinioară  apostolii  Tăi  strânşi  în  „casa  cea  de  sus“, 
aşteaptă  o  nouă  revărsare  de  Duh  Sfânt  pe  care  să 
o  cobori  peste  ei  şi  prin  ei  peste  Ţara  Făgăduinţii  pe 
care  le-ai  dat-o  lor. 

Onorată  adunare  şi  iubiţii  mei  fii  sufleteşti, 

Şi  numai  faptul  întrunirii  noastre  de  astăzi  con- 
stitue  o  mărturisire  de  credinţă.  Crezul  nostru  por¬ 
neşte  din  luminile  creştinismului  ortodox  şi  se  în¬ 
dreaptă  către  nevoile  şi  frământările  vieţii  noastre 
prezente,  N’am  venit  aici  să  cerem  protecţia  unor 
interese  egoiste.  Nu!  Şi  de  astădată,  ca  întot¬ 
deauna,  Biserica  noastră,  prin  aşezămintele,  prin  slu¬ 
jitorii  şi  prin  poporul  ei  reprezintă  cele  mai  supe¬ 
rioare  interese  şi  aspiraţiuni  ale  sufletului  româ¬ 
nesc.  Declar  răspicat  şi  în  auzul  tuturora  că  noi 
nu  suntem  clericali  şi  n’am  venit  să  ocrotim  ase¬ 
menea  tendinţe,  fiindcă  nu  le  avem  în  sufletele 
noastre  şi  caracterul  nostru  le  refuză  categoric. 
Clericalismul  este  o  noţiune  politică  importată  din 
Apus,  unde  Biserica  în  evul  mediu  a  urmărit  ten¬ 
dinţe  de  supremaţie  asupra  puterii  civile,  iar  preo- 
ţimea  sa  constituit  în  clasă  privilegiată,  cu  scopuri 
de  dominaţiune,  alături  de  aristocraţie.  Când  pe 
urmă  statul  modern  a  început  a  se  trezi  la  con¬ 
ştiinţa  drepturilor  sale  şi  privilegiile  de  clasă  au 
fost  rând  pe  rând  desfiinţate,  atunci  preoţimea  de 
acolo  a  intrat  în  luptă  prin  mijloace  şi  organizaţiuni 
politice,  ca  să-şi  apere  situaţiunea  privilegiată,  ce  o 
deţinea.  Acolo  au  existat,  prin  urmare,  antecedenţe 
istorice  cari  au  dat  naştere  clericalismului. 

Dar  noi  ce  privilegii  să  apărăm?  Nu  este  o 
crudă  ironie  a  vorbi  de  privilegii  mai  ales  aici  în 
Ardeal ?  Dar  na  stat  Biserica  noastră  şi  slujitorii  ei 
veacuri  dearândul  alături  de  ţăranul  iobag?  Şi  n’a 
izbit  înaintea  tuturora  pe  ierarhii  şi  pe  preoţii  noştri 

mânia  brutală  a  celorce  voiau  să  ne  desfiinţeze 
neamul?  Acesta  este  singurul,  dar  marele  şi  glo¬ 
riosul  nostru  privilegiu  moral:  de  a  fi  suferit  în 
rând  cu  poporul  pe  care  l-am  păstorit,  făcându-ne 
una  cu  durerile  lui! 

Şi  atunci  de  ce  să  fim  clericali?  Ca  să  ne 
ocrotim  latifundiile  pe  cari  nici  odată  nu  le-am  avut? 
Să  apărăm  privilegiile  de  cari  nici  când  n’am  fost 
împărtăşiţi ?  O,  nu,  toiagul  nostru  de  păstorire  na  în¬ 
semnat  putere  de  stăpânire  feudală,  ci  a  fost  steagul 
sfânt  al  credinţei,  în  jurul  căruia  s’a  strâns  în  şireaguri 
de  dârză  rezistenţă  un  popor  întreg,  făcând  să-i  bată 
inima  la  fel  şi  închiegându-1  într’o  singură  voinţă  în 
mijlocul  urgiei  prin  care  a  trecut  Suntem  în  dreptul 
nostru  să  avertizăm  pe  ceice  ne  acuză  de  clerica¬ 
lism,  să-şi  clarifice  noţiunea  şi  să  nu-şi  bată  joc  de 
un  trecut  plin  de  suferinţe! 

Dar  astăzi,  în  ţara  noastră  liberă,  am  reclamat 
noi  vre-odată  situaţiuni  privilegiate?  Dar  n’am  cerut 
întruna  să  fim  aşezaţi  măcar  în  egalitate  de  drep¬ 
turi  cu  cultele  minoritare  dintre  noi?  O,  acesta  e 
un  dureros  capitol  al  revendicărilor  noastre  în  nu¬ 
mele  sfintei  dreptăţi!  Dar  merg  mai  departe:  N’am 
fost  noi  aceia  cari  am  militat  pentru  acea  largă  in¬ 
terpretare  a  normelor  canonice,  care  în  constituţiunea 
Bisericii  cheamă  la  colaborare  elementul  mirenesc? 
Ciencaii  noi,  cari  prin  aşezarea  şaguniană  ne-am 
întors  la  instituţiunile  creştinismului  primar,  cu  gândul 
ca  să  facem  cât  mai  strânse  legăturile  Bisericii  cu 
poporul  credincios  al  ei  şi  să  o  păstrăm  pe  seama 
tuturora  ca  aierul  pe  care-1  înghiţim  cu  toţii?!  Vă 
făgăduiesc  că,  dacă  şi-ar  face  cândva  la  noi  apariţia 
tendinţe  clericale,  cari  să  ne  izoleze  de  obştea  mare 
a  credincioşilor  şi  să  ne  facă  odioşi  înaintea  ei,  am 
să  alcătuiesc  o  molitvă  nouă  pentru  scoaterea  unui 
asemenea  duh  necurat 

E  momentul  ca  în  mijlocul  acestei  adunări,  care 
înseamnă  o  conştientă  ridicare  a  mirenilor  noştri 
pentru  idealele  spirituale  ale  Bisericii,  să  fac  în  nu¬ 
mele  meu,  al  fraţilor  mei  ierarhi  şi  a  iubitei  noastre 

preoţind,  declaratiunea  solemnă,  că  noi  cei  dintâi  ne 
simţim  datori  să  apărăm  drepturile  ce  se  cuvin  mi¬ 
renilor  în  Biserica  noastră.  Este  aceasta  o  datorie 
de  conştiinţă  şi  în  acelaş  timp  un  obligament  de 
nobleţă,  pentrucă  dacă  au  fost  buni  mirenii  pentru 
apărarea  Bisericii  în  vremuri  grele,  nu-i  cu  dreptate 
şi  nu-i  frumos  să  le  spunem  astăzi,  că  locul  lor  ar 
fi  mai  către  uşă.  Mai  pot  veni  vremuri  grele  şi  ele 
sunt  de  faţă  şi  astăzi;  dar  independent  de  răutatea 
vremilor  noi  apărăm  drepturile  ce  se  cuvin  mire¬ 
nilor  şi  avem  nevoie  de  colaborarea  lor,  fiindcă 
sunt  parte  constitutivă  a  Bisericii. 

Când  acesta  este  punctul  de  vedere  pe  care-1  re¬ 
prezentăm,  din  altă  parte  ni  se  spune  iarăşi  sub  formă 
de  acuză:  Nu  vedeţi  că  ne  laicizaţi  şi  ne  prote- 
stantizaţi  Biserica? 

Răspunsul  la  această  obiecţiune  pe  mine  nu  mă 
aduce  în  perplexitate,  pentrucă  eu  sub  laicizare  înţeleg 
altceva  decât  participarea  elementului  mirenesc  în 
anumite  corporaţiuni  dela  conducerea  Bisericii.  Altfel, 
după  logica  pârâşilor  noştri,  ar  trebui  să  se  admită 
că  Biserica  este  laicizată  prin  simplul  fapt  că  nu¬ 
mărul  covârşitor  ai  membrilor  ei  i-1  dau  mirenii. 
Dar  eu  sub  laicizare  înţeleg  un  mod  de  a  vedea, 
înţeleg  o  mentalitate  care  nu  se  inspiră  din  prin¬ 
cipiile  religioase-morale  ale  Bisericii,  nu  are  în  ve¬ 
dere  scopurile  spirituale  ale  ei,  ci  e  aservită  unor 
interese  de  altă  natură  şi  ascultând  de  acestea 
introduce  în  viaţa  bisericească  o  atmosferă  pămân¬ 
tească,  nu  pe  aceea  a  împărăţiei  lui  Dumnezeu.  Dar 
această  mentalitate  poate  fi  împărtăşită  nu  numai 
de  mireni,  ci  şi  de  preoţi,  şi  ea  se  înstăpâneşte  din 
diferite  cauze  în  legătură  cu  spiritul  general  al  unui 
timp,  cu  deosebire  însă  acolo  unde  lipseşte  un  viu 
apostolat  al  idealului  creştin. 

Nu  încape  nici  o  îndoială  că  Biserica  ortodoxă 
este  Biserică  ierarhică.  Slujba  preoţiei  este  din 
orânduire  divină,  ca  în  puterea  darului  de  sus,  să 
fie  mijlocitoarea  adevărului  şi  a  graţiei  supranatu¬ 
rale.  Ei  i-a  spus  Mântuitorul  lumii  cuvântul  de-a, 

merge  să  boteze  toate  neamurile  „învăţându-le  să 
păzească  toate"  câte  ne-a  poruncit  El  nouă  Ea 
are  covârşitoarea  răspundere,  care  trebue  să-i  apese 
conştiinţa  cu  greutatea  unei  misiuni  divine,  de  a  con¬ 
duce  sufletele  la  mântuire.  Dar  să  nu  uităm  nici 
cealaltă  dogmă  a  ortodoxiei,  că  Duhul  Sfânt  e  cu 
Biserica  în  totalitatea  ei,  povăţuindu-o  şi  inspirând-o. 
Harisma  Lui  nu  se  opreşte  la  barierele  ierarhiei, 
ci  trece  tot  atât  de  vie  şi  binefăcătoare  dincolo  de 
ele,  revărsându-se  în  unde  sfinte  şi  asupra  drept- 
credinciosului  popor  al  Bisericii  lui  Dumnezeu.  Amin- 
tindu-ne  cuvântul  marelui  apostol  Pavel:  «Duhul  să 
nu-l  stingeţi »  [I  Tes.  5,  19),  să  fim  bucuroşi  când 
suflete  dăruite  de  sus  şi  încălzite  de  dragoste  către 
Biserică  îşi  oferă  colaborarea  unui  înţelegător  „apo¬ 
stolat  laic",  care  animează  şi  această  frumoasă  şi 
atât  de  semnificativă  adunare  a  noastră.  Mitropo¬ 
litul  Şaguna  n’a  fost  un  protestantizant  când  şi-a 
chemat  poporul,  prin  fruntaşii  lui,  la  colaborare  cu 
ierarhia,  şi  organizaţiunea  pe  care  ne-a  lăsat-o  nu 
este  ieşită  din  făgaşele  ortodoxiei.  Nu  vom  uita 
nicicând  frumuseţa  de  luptă  ce-am  dus-o  sub  pavăza 
ei,  atunci  când  cu  mirenii  în  şirurile  dintâi  ne-am 
apărat  Biserica,  libertatea  şi  drepturile  autonome  ale 
ei,  şi  printransa  sufletul  neamului.  Nu  pentru  abe¬ 
raţii  protestantizante,  ci  pentru  ortodoxia  credinţii 
şi  a  Bisericii  şi  a  sufletului  nostru  am  dat  acele 
lupte  cu  sacrificii  până  la  martiriu.  Şi  avem  şi  noi 
cei  de  astăzi  atâta  lumină  a  teologiei  şi  atâia  de¬ 
votament  nedesminţit  cătră  ortodoxie,  ca  să-i  putem 
da  întregei  noastre  obşti  credincioase  liniştitoarea 
asigurare,  că  sfânta  noastră  Biserică  este  adevărata 
Biserică  a  lui  Hristos  coborâtă  —  cu  toată  comoara 
darurilor  ei  —  în  mijlocul  poporului  românesc. 

Onorată  adunare , 

Prin  această  precizare  sintetică  a  mea  am  adus 
atât  de  aproape  ortodoxia  şi  ideea  naţională  pe  cât 
de  strânsă  este  în  realitate  legătura  dintre  ele  în 

viata  noastră.  Intr’adevăr,  în  sfera  ortodoxiei  ca 
orientare  în  lume  şi  ca  concepţie  de  viaţă  intră  şi 
factorul  naţional,  asupra  căruia  credinţa  aruncă  o 
lumină  caldă  şi-l  adânceşte.  Noi  vedem  marea  va- 
riaţiune  şi  bogăţia  de  forme  în  care  se  înfăţişează 
popoarele  diferind  prin  originea  lor,  prin  structura 
lor  trupească  şi  sufletească,  prin  limbă  şi  obiceiuri, 
prin  trecutul  lor,  prin  conştiinţa  de  sine  şi  de  mi¬ 
siunea  cu  care  se  prezintă  pe  arena  istoriei.  Sub 
raport  religios,  naţiunile  se  tălmăcesc  ca  totatâtea 
idei  ale  lui  Dumnezeu,  realizate  în  evoluţia  crea¬ 
toare  a  istoriei.  Prin  urmare,  naţiunea,  pentru  noi, 
nu  este  un  accident  trecător,  nu  este  ceva  ce  astăzi 
există,  iară  mâine  poate  să  dispară  ca  o  umbră, 
ci  este  o  realitate  care  se  încadrează  în  planu¬ 
rile  veşnice  ale  raţiunii  dumnezeeşti.  In  factorul 
naţional  noi  vedem  elementul  individual  şi  ele¬ 
mentul  general  omenesc  împreunate  într’o  sin¬ 
teză  creatoare.  Refuzăm  să  primim  opinia,  că  na¬ 
ţionalismul  ar  fi  un  punct  de  vedere  învechit  şi  că 
prin  progresele  continue  ale  culturii  ne-am  apropia 
de  stadiul  unui  internaţionalism  în  care  caracteristi- 
cele  deosebiri  dintre  popoare  vor  dispare,  prefăcând 
omenirea  într’o  masă  amorfă  sub  raport  naţional. 
O  lege  biologică  ne  arată  că  speciile  din  natură,  cu 
cât  se  desvoltă  mai  mult,  cu  atât  se  diferenţiază 
mai  mult  unele  de  altele  şi  cu  atât  se  fixează  fie¬ 
care  mai  distinct  în  interiorul  său.  Această  lege 
biologică  mi  se  pare  că  se  poate  verifica  şi  în  do¬ 
meniul  vieţii  popoarelor.  Spuneţi-mi  când  au  fost 
popoare  ca  Francezii,  Englezii  şi  Germanii  mai  na¬ 
ţionale  în  toată  fiinţa  lor  şi  mai  naţionaliste  în  sim¬ 
ţirea  lor,  ca  astăzi,  când  au  ajuns  la  un  nivel  atât 
de  înalt  al  culturii  lor?  De  sigur  cultura  poate  să 
deschidă  căi  nouă  dela  popor  la  popor  şi  să  gă¬ 
sească  ideale  comune  cari  să  le  aproprie,  dar  ea  nu 
şterge  ci,  dimpotrivă,  întăreşte  caracterele  cari  al- 
cătuesc  fiinţa  naţională  a  fiecărui  popor.  Iată  de  ce 
naţionalitatea,  cu  cât  mai  mult  va  progresa  cultura, 
va  rămâne  o  putere  constitutivă  şi  determinantă. 

în  istoria  lumii,  iar  naţionalismul,  decurgând  din 
acest  fapt  al  naţionalităţii,  va  fi  un  superior  prin¬ 
cipiu  etic,  care  va  pune  în  mişcare  simţăminte  nobile 
şi  generoase,  va  disciplina  individul  să-şi  tempereze 
egoismul  şi  să  se  devoteze  unor  scopuri  cari  trec  din¬ 
colo  de  eul  său,  în  sfârşit  o  putere  care  va  servi  ca 
îndemn  la  muncă,  abnegaţie  şi  jertfe.  Ca  voinţă  politică 
se  obiectează  în  alcătuirea  de  state  naţionale,  care 
este  cea  mai  firească  formă  a  vieţii  de  stat.  Cu  tot 
dreptul  zice  un  teoretician  politic  de  astăzi,  că :  „In 
toate  epocele  istoriei  statul  şi  naţiunea  sau  căutat, 
pentru  a  se  găsi  în  sfârşit  în  forma  statelor  naţio¬ 
nale  din  zilele  noastre11  [R.  Kjellenj.  Când  după 
atâtea  jertfe  ne  am  putut  realiza  şi  noi  acest  ideal, 
suntem  datori  să  proiectăm  asupra  statului  nostru 
naţional  tot  devotamentul  ancorat  în  profunditatea 
simţirii  noastre  religioase  şi  căldura  acelor  simţă¬ 
minte  de  care  ori  ce  organism  tinâr  are  nevoie  ca 
să  prospereze. 

Astfel  factorul  naţional,  consfinţit  în  creştinism 
prin  Duhul  Sfânt  care  pogorându-se  peste  apostoli  în 
limbi  de  foc  a  ştiut  vorbi  cu  frecare  popor  în  limba 
sa,  în  lumina  credinţa  ortodoxe  se  spiritualizează 
şi  primeşte  legături  cu  veşnicia. 

Rasa  şi  ortodoxia  sunt  componentele  originare 
ale  substanţei  româneşti.  Printr’una  ne  am  aşezat 
punctul  arhimedic  pe  pământ,  prin  cealaltă  ni  s’a 
deschis  Cerul  cu  luminile  lui  —  şi  aşa  ne-am  men¬ 
ţinut  locul  sub  soare  ca  ceeace  suntem  şi  nu  ne-am 
renegat  în  mijlocul  tuturor  furtunilor  prin  care  am 
străbătut.  Şi  numai  aşa,  de  s’ar  deslănţui  toate  vrăş- 
măşiile  asupra  noastră,  prin  virtuţile  neamului  întă¬ 
rite  de  suflul  divin  al  ortodoxiei,  nici  porţile  iadului 
nu  ne  vor  putea  birui! 

Un  popor  trăieşte  mai  presus  de  toate  prin  su¬ 
fletul  său.  De  aceea,  datoria  cea  mare  a  clipei  de 
faţă,  înconjuraţi  cum  suntem  de  urletul  lupilor  sfâ¬ 
şietori  din  toate  părţile,  este,  să  întărim  temeliile 
sufleteşti  pe  cari  se  razimă  existenţa  acestui  neam. 
Credinţele  mari  sunt  forţa  care  dă  curaj  de  viaţă 

unei  naţiuni.  Ele  o  ridică  pe  culmi  de  unde  ia  con¬ 
tact  cu  valorile  cele  veşnice  şi-i  împrumută  concepţia 
de  viaţă  în  care-şi  încadrează  idealele  sale  în  traiul 
pe  acest  pământ,  cu  toată  povara  vremii.  Ele  îi  dau 
suportul  necesar  pentru  încrederea  cu  care  să  se 
orienteze  în  această  lume  şi  pentru  misiunea  ce  are 
s’o  îndeplinească.  Din  isvoarele  de  inspiraţie  ale  ţin¬ 
telor  supraterestre  se  desprinde  interpretarea  înţe¬ 
leaptă  a  datoriilor  de  fiecare  zi,  răbdarea  şi  pacea 
sufletească  în  mijlocul  greutăţilor  şi  suferinţelor,  dis¬ 
ciplina  de  sine  şi  acceptarea  de  bună  voe  a  autorităţii, 
spiritul  de  jertfă,  entuziasmul  şi  eroismul  cerut  în  clipe 
hotărâtoare.  Devotamentul  statornic  către  neam  şi  pro¬ 
funda  iubire  de  patrie,  ca  şi  alipirea  către  Unsul 
Domnului,  acolo  îşi  au  razimul  şi  motivarea  lor  me¬ 
tafizică.  In  adâncimile  sufleteşti,  purificate  prin  lu¬ 
minile  credinţii,  se  stabilesc  simţămintele  de  frăţie¬ 
tate  şi  solidaritatea  între  păturile  sociale,  cari  fac 
tăria  lăuntrică  a  unei  naţiuni  şi  o  feresc  de  conflicte 
şi  lupte  fratricide.  Credinţa  religioasă  călăuzeşte  in¬ 
stinctele  sănătoase  ale  rasei  şi-i  ţin  sufletul  într’o  at¬ 
mosferă  de  spiritualitate,  care  o  face  capabilă  a  se 
însufleţi  de  bunurile  culturii  şi  ale  civilizaţiunii. 

Trăim  zile  grele  şi  ele  ne  obligă  să  ne  coborâm 
cu  cugetul  până  la  ultimele  temeiuri  ale  vieţii  şi  să  des¬ 
chidem  toate  izvoarele  de  înoire.  Altfel  ne  zbatem  în 
neputinţă.  Ce  înseamnă  toată  tehnica  grăbită  a  legilor, 
toată  echilibristica  calculelor  bugetare,  toată  virtuozi¬ 
tatea  transacţiunilor  politicianiste,  faţă  de  marea  pro¬ 
blemă  a  înoirii  forţelor  morale  ale  neamului  ?  Fără  de 
acestea  nu  putem  răzbi  deasupra  presiunei  conti- 
genţelor  zilei  şi  crizelor  de  tot  felul,  care  ţin  în  ne¬ 
siguranţă  şi  întro  dureroasă  zbuciumare  întreaga 
viaţă  naţională.  Medicina  mai  nouă  prescrie  pentru 
organismele  debilitate  terapia  cu  raze  solare.  Acest 
tratament  cu  raze  din  înălţimea  idealurilor  spirituale 
ne  trebueşte  şi  nouă  pentru  înviorarea  organismului 
nostru  moral,  slăbit  de  mulţimea  boalelor  cari  l-au 
copleşit. 

Vedeţi  ce  se  întâmplă  astăzi  în  lume?  Ard  în 

flăcări  mistuitoare  cupolele  parlamentelor  şi  focul 
s’a  întins  până  la  cupolele  edificiului  social  şi  al  vieţii 
naţionale  a  popoarelor.  Pe  noi  ne  desparte  abia  o 
făşie  de  apă  de  primejdia  care  ne  pândeşte  ca  o 
fiară  apocaliptică  toate  bunurile  spirituale,  toată  ago¬ 
niseala  moştenită  din  truda  înaintaşilor,  toată  liber¬ 
tatea  de  curând  dobândită  cu  preţul  sângelui,  toată 
demnitatea  de  oameni,  pentru  a  fi  distruse  de  către 
brutalitatea  monstruoasă  a  materialismului  şi  ateis¬ 
mului  organizat.  Pe  toate  cărările  şi- a  trimis  şi  în 
ţara  noastră  fanaticii  incendiari  ai  revoluţiei.  Noi  cu 
ce-i  ieşim  în  cale?  Cu  tulumbe  şi  cu  mitraliere  şi 
cu  francmazoneria  luată  din  cămara  de  vechituri  ale 
unor  culturi  supra-saturate?  Cu  asemenea  unelte  de 
sigur  nu  ne  putem  împotrivi  vântului  pustiitor  al 
teroarei  roşii.  Ne  trebue  un  front  unic  al  sufletelor, 
al  convingerilor,  închiegat  printr’o  credinţă  care  să 
mute  munţii  şi  să  oprească  puvoiul  cutropitor  al 
barbariei  bolşevice.  Această  credinţă  nu  poate  să 
fie  alta  decât  acea  sfântă  ortodoxie,  concrescută  cu 
sufletul  nostru,  care  scăpare  s’a  făcut  nouă  din  neam 
în  neam  şi  care  ne-a  mai  hărăzit  un  rol  providenţial 
în  istoria  universală  prin  acel  „atlet  al  creştinătăţii" 
care  aici  la  răscrucea  alor  două  lumi  a  pus  stavilă 
năvalei  ameninţătoare  a  semilunei.  Acelaş  rol  ne 
revine  şi  astăzi  în  faţa  bolşevismului. 

Dar  îl  înţelegem  şi  ne  pregătim  pentru  a-1  lua 
asupra  noastră?  De  multeori  se  vor  fi  furişat  în¬ 
doieli  şi  n  inimile  D-Voastre  cu  privire  la  cele  ce 
se  petrec  la  noi.  N’aţi  simţit  de  atâteaori  răceală, 
ca  să  întrebuinţez  o  expresie  mai  blândă,  faţă  de 
instituţia  Bisericii  şi  chiar  faţă  de  credinţa  noastră? 
Nu  ni  s’a  aruncat  în  faţă  de  pe  fotoliu  cu  răspundere, 
sfidătoarea  vorbă  că  „preoţia  nu  este  funcţiune 
esenţială  în  viaţa  noastră  publică  ?“  Dar  aşa  au  în¬ 
ceput  şi  ’n  alte  părţi  curentele  extremiste  de  stânga, 
cu  teza  că  „religiunea  este  chestiune  particulară", 
pentru  a  o  declara  mai  târziu  „opiu  pentru  popor",  şi 
au  sfârşit  prin  a  dărâma  altarele,  a  închide  bisericile 
şi  a  ucide  pe  slujitorii  lor.  —  E  religiunea.  fără  ’ndo- 

ială,  şi  chestiune  —  să  nu  zicem  particulară,  ci  — 
personală,  chestiune  intimă  a  conştiinţii  fiecăruia. 
Dar  din  centrul  personalităţii  omeneşti,  unde- şi  are 
sediul,  ea  îşi  revarsă  repercursiunile  pe  suprafaţa 
largă  a  vieţii  publice  şi  devine  astfel  o  chestie  a  fami¬ 
liei,  a  şcolii,  a  statului,  o  chestie  de  un  interes  vital  al  în- 
tregei  naţiuni.  încă  în  vechime  a  făcut  Plutarh  afirma- 
ţiunea,  că  ar  putea  să  existe  cetăţi  fără  întărituri,  fără 
ştiinţe  şi  arte  şi  fără  monede,  dar  nu  poate  să  existe 
societate  omenească  fără  credinţa  religioasă.  în¬ 
tocmai  aşa  ne-am  putea  închipui  statul  nostru  fără 
instituţiuni  financiare  moderne,  fără  căi  ferate,  fără 
poliţie,  fără  staţiuni  telegrafice  şi  de  radio,  dar  îmi 
pare  imposibilă  existenţa  şi  prosperitatea  lui  în 
luptă  împotriva  credinţa  propriului  său  popor.  Dar 
foc  din  cer  sar  preface  sufletele  noastre,  când  ne-am 
vedea  batjocorită  credinţa.  Şi  când  ştiu  ce-a  însemnat 
Biserica  şi  slujitorii  ei  pentru  întreaga  viaţă  naţio¬ 
nală,  cu  toate  ramificaţiunile  ei,  mai  ales  aici  în 
Ardeal,  atunci  îmi  veţi  da  voe  să  întreb  pe  celce 
ne  spune  că  preoţia  nu  este  o  funcţie  esenţială: 
Dar  D-ta,  domnule,  de  pe  ce  tărâmuri  străine  ai  căzut 
aşa  pe  neaşteptate  printre  noi?  Eu  însă  mă  încred  în 
cuvântul  Mântuitorului:  „Nu  poate  cetatea  a  se  ascunde 
deasupra  muntelui  stând,  nici  aprind  lumina  şi  o 
pun  sub  obroc,  ci  în  sfeşnic  şi  luminează  tuturor 
celorce  sunt  în  casă“  [Mat.  5,  14 — 15j.  Lumină,  care 
luminează  în  casa  neamului  nostru,  este  pentru  noi 
religiunea. 

Noi  preţuim  nespus  de  mult  munca  grea  a  băr¬ 
baţilor  noştri  politici  şi  nu  tragem  la  îndoială  patrio¬ 
tismul  lor.  Dar  parcă  rămânem  uneori  totuşi  cu  i re¬ 
presiunea,  că  programul,  de  altfel  aşa  de  util,  de  îno- 
dare  a  năcazului  ţării  de  pe-o  zi  pe  alta  îi  cople¬ 
şeşte  atât  de  mult,  încât  foarte  cu  anevoie  găsesc 
răgazul  necesar  pentru  deschiderea  orizonturilor 
sufleteşti  şi  spre  realităţile  spirituale.  De  pe  buzele 
unui  învăţat,  gata  să  se  nchidă  în  tăcerea  veşniciei, 
au  răsunat  cuvintele:  Gebt  mir  grosse  Gedanken ! 
Daţi-mi  idei  mari!  Daţi-mi  credinţe  salvatoare,  care 

să  ne  ridice  sufletele  pe  culmi  şi  să  putem  vedea 
sub  specie  aetevnitatis  lupta  după  lumină  a  unui 
popor  care-şi  înţelege  prin  credinţă  destinele  vieţii 
sale. 

In  această  credinţă  rezidă  capitalul  tuturor  în¬ 
treprinderilor  mari  ale  acestui  neam,  capital  care 
nu  e  atacat  de  nici-o  conversiune,  pe  care  nici  mo¬ 
liile  nu-1  rod,  nici  furii  nu-1  sapă  şi  nu-1  fură,  şi  care 
sporeşte  la  infinit  cu  cât  mai  mult  e  împărţit  cu 
dărnicie  pe  seama  tuturora. 

Veniţi  cu  toţii  cei  cari  ne  înrolăm  sub  drapelul 
pe  care-1  înălţăm  astăzi,  să  ne  facem  purtătorii  şi 
răspânditorii  comorilor  acestui  capital  spiritual. 

Veniţi  voi  luminaţii  dascăli  ai  Universităţii  şi 
reprezentanţi  consacraţi  ai  literilor  şi  ştiinţii,  şi 
primiţi  mâna  unei  armonioase  colaborări,  pe  care 
cu  încredere  v’o  întinde  credinţa  şi  Biserica.  Noi 
n’am  oprit  pământul  să  se  mişte  după  interpre¬ 
tările  noastre  şi  n’am  ars  pe  ruguri  ştiinţa  nimănui. 
Nu  vă  cerem  altă  intuiţie  despre  această  lume  ac¬ 
cesibilă  simţurilor  decât  aceea  pe  care  v’o  dă  cer¬ 
cetarea  experimentală,  dar  vă  rugăm  să  folosiţi  re¬ 
zultatele  pozitive  ale  acesteia  ca  tot  atâtea  columne, 
de  pe  cari  sufletul  să-şi  poată  înălţa  aspiraţiunile 
sale  către  cer.  Voi  ştiţi  mai  bine,  că  realităţile  cele 
mari  şi  profunde  se  sustrag  metoadelor  laboratorului, 
şi  că  credinţa  singură  este  organul  sufletului  care  le 
poate  capta  pentru  fericirea  oamenilor. 

Veniţi  voi  toţi  dascălii  şcolii  româneşti  şi  vă 
formaţi  idealul  de  educaţie,  care  să  vă  încălzească 
inimile,  în  contact  cu  idealul  de  viaţă  al  dumnezees- 
cului  învăţător  al  lumii. 

Veniţi  voi  tineri  cari  ca  o  semănătură  veselă 
de  primăvară  purtaţi  nădejdile  de  mâine  ale  nea¬ 
mului,  veniţi  şi  vă  adăpaţi  sufletele  voastre  însetate 
din  apa  cea  vie  a  idealismului  credinţii  şi  din  Duhul 
înviorător  al  lui  Hristos,  Mântuitorul. 

Veniţi  voi  fiicele  neamului,  cu  candelele  aprinse 
v’apropiaţi  de  Mirele  care  vă  aduce  în  dar  co- 

moara  virtuţilor  pentru  fecioare  în  haină  albă,  pentru 
mame  bune,  pentru  soţii  credincioase  şi  devotate. 

Veniţi  voi  slujbaşii  ţării  noastre  şi  învăţaţi  din 
înţelepciunea  divină  ce  înseamnă  conştiinţa  împăcată 
a  slugilor  celor  harnice  cari  n’au  îngropat  talantul, 
ci  l-au  făcut  să  rodească  pentru  binele  tuturora. 

Veniţi  voi  muncitorii  fabricelor  şi  atelierelor,  ca 
şi  milioanele  celorce  răstoarnă  brazdele  gliei  stră¬ 
moşeşti  şi  vă  apropiaţi  de  Fiul  Teslarului  din  Nazaret 
şi  de  Semănătorul  care  îşi  aruncă  sămânţa  sa  întru 
nădejde  ^e  câmpiile  sufletelor  noastre. 

Veniţi  toţi  fiii  acestui  neam  cari  în  ortodoxa 
credinţă  aţi  primit  botezul  celui  ce  prin  dumne- 
zeeasca-I  fiinţă,  gândurile  le  înalţă  şi  prin  ideal,  şi 
dar  de  sus  le  purifică,  veniţi  în  marea  comunitate 
a  celorce  prin  rugăciune  se  închină  şi  proslăvesc  pe 
Hristos  Stăpânul  şi  Mântuitorul  sufletelor  noastre. 

Aici  e  atmosfera  cu  aer  proaspăt  în  care  ener¬ 
giile  se  desvoltă,  caracterele  cresc,  se  petrece  în 
pace  procesul  vieţii  statului,  rodeşte  cu  îmbelşugare 
cultura  şi  se  bucură  sufletul  neamului. 

Aici  lumina  şi  darul  lui  Hristos  se  pogoară  ca 
seva  cea  bună  a  sufletelor  prin  elementul  divin  al 
ortodoxiei. 

Cu  sufletul  stăpânit  de  emoţia  cucernică  din 
Dumineca  învierii,  încheiu  cu  apelul  adresat  întregei 
obşti  credincioase: 

Veniţi  şi  luaţi  lumină! 


f  NICOLAE. 


CATOLICISMUL  ŞI  CULTURA 
MODERNA. 

[Sfârşit]. 

§  13.  In  Austria. 

Social-democraţii  ajunşi  Ia  putere  după  prăbu¬ 
şirea  monarhiei  arătară  la  început  oarecare  duşmănie 
faţă  de  Biserică  şi  de  nunţiul  papal,  Valfre  di  Bonzo, 
mai  pe  urmă  însă  reveniră  la  sentimente  mai  bune. 
Prestigiul  catolicismului  a  crescut  prin  faptul  că  re¬ 
facerea  Austriei  din  criza  economică  teribilă  ce- a 
străbătut-o  în  1921 — 22,  a  realizat-o  un  membru  al 
partidului  social-creştin,  şi  mai  mult  decât  atâta,  un 
prelat,  Dr.  Ignatz  Seipel,  care  în  toamna  anului  1922, 
când  nimenea  nu  mai  avea  curajul  să  pună  mâna 
pe  cârma  statului,  preia  funcţiunea  de  cancelar. 1 

§  14.  In  Elveţia. 

Răsboiul  a  făcut  ca  Elveţia  şi  Vaticanul,  între 
cari  relaţiile  erau  rupte  dela  1873,  să  se  întâlnească 
într  o  colaborare  pe  terenul  uşurării  suferinţelor  cau¬ 
zate  de  răsboiu.  După  răsboiu  partidul  conservator 
al  poporului,  căruia  îi  aparţine  şi  preşedintele  El¬ 
veţiei  Motta,  a  cerut  să  se  ia  în  cercetare  chestiunea 
reluării  relaţiilor  normale  cu  Scaunul  papal.  In  1920 
aceste  relaţii  au  fost  reluate.2 

§  15.  In  Anglia. 

După  o  statistică  mai  nouă  numărul  catolicilor 
în  Anglia  propriu  zisă  e  de  1.965.782,  împărţiţi  în 

1  v.  Lama  op.  c.  97—106 

3  v.  Lama  op.  c.  433-442. 

4  arhiepiscopii  (Westminster,  Birminghan,  Liverpool, 
Cardiff]  şi  18  dieceze,  cu  4144  de  preoţi,  432  şcoale 
superioare  şi  1195  primare.  In  Scoţia  sunt  601.304 
catolici  Ia  o  populaţie  de  4.882.000,  cu  2  arhiepiscopii 
şi  6  episcopii.  In  raport  cu  populaţia  totală  din  An¬ 
glia  şi  Wales  care  numără  38  milioane,  catolicii  sunt 
destul  de  puţin.  In  Irlanda  sunt  3.242.670  catolici  la 
o  populaţie  de  4.440.000. ' 

La  sfârşitul  răsboiului  contrastul  între  Irlanda 
catolică  şi  sclăvită  şi  Anglia  protestantă  şi  stăpâ- 
nitoare  era  mai  acut  ca  oricând.  Politica  papală  tre¬ 
buia  să  facă  uz  de  toată  fineţea  ei  pentru  a  dovedi 
interes  faţă  de  catolicii  irlandezi,  dar  în  acelaş  timp 
pentru  a  nu  jigni  marea  putere  mondială  engleză 
de  care  avea  nevoie  la  tot  pasul.  Anglia  însăşi,  cu 
toate  că  nu  înţelegea  să  schimbe  uşor  metodele 
drastice  de  stăpânire  peste  Irlanda,  faţă  de  papa 
se  arăta  curtenitoare,  ştiind  că  în  politica  ei  colo¬ 
nială  are  lipsă  de  alianţa  Vaticanului. 

Astfel  încă  dela  începutul  răsboiului  Anglia  şi-a 
trimis  un  consul  la  V atican.  După  răsboiu  consulatul 
sa  menţinut.  Vaticanul  avea  însă  motiv  să  fie  ne¬ 
mulţumit,  nu  numai  din  cauza  suferinţelor  Irlandei, 
ci  şi  pentru  politica  anticatolică  şi  prosionistă  a  An¬ 
gliei  în  Palestina,  pe  care  a  cucerit-o  dela  Turci  în 
12  Decemvrie  1917. 

In  Irlanda  revoluţia  izbucnise  pe  faţă,  iar  miş¬ 
carea  separatistă  câştigase  o  mulţime  de  aderenţi. 
Armata  engleză  proceda  însă  sângeros  de  aspru. 
Episcopatul  irlandez  adresa  proteste  lumii  întregi  şi 
papei.  Acesta  nu  avea  în  Anglia  nici  un  organ 
diplomatic,  de  aceea  se  mulţumi  să  lucreze  indirect, 
îndemnând  pe  catolicii  diferitelor  ţări  să  ţină  adunări 
de  răspândirea  credinţa  la  necatolici,  mai  ales  prin 
meetinguri,  prin  discursuri  la  adunări  publice.  Ală¬ 
turea  de  ea  Catholic  Trith  Society  lucrează  mai  ales 
prin  răspândirea  de  scrieri.2 


»  Chr.  W.  Nr.  2  din  20  Ian.  1927, 
*  Chr.  VV.  Nr.  şi  col.  cit. 

§  16.  In  Belgia. 

înainte  de  răsboiu  Belgia  era  un  cuib  al  ul- 
tramontanismului.  După  răsboiu  sa  revenit  ia  o 
atitudine  mai  liberală.1  In  conflictul  ce  se  desbate 
între  Valoni  şi  Flamanzi,  papa  ţine  mai  mult  partea 
ultimilor,  cari  sunt  buni  catolici.2  O  activitate  remar¬ 
cabilă  desvoaltă  organizaţiile  tineretului  catolic 3  şi 
Universitatea  catolică  din  Louvain,  care  distrusă  în 
răsboiu,  şi-a  încetat  activitatea,  însă  în  1919  şi  a 
reluat-o,  ajungând  la  şi  mai  multă  strălucire.  Ea  stă 
după  numărul  studenţilor  şi-al  activităţii  ştiinţifice 
în  fruntea  celorlalte  universităţi  belgiene.4 

§  17.  Olanda. 

Catolicii  olandezi,  deşi  supuşi  unor  resiricţiuni  de 
către  stat  care  încurajează  mai  mult  misiunile  prote¬ 
stante,  fac  proporţional  mai  mult  decât  catolicii  oricărei 
ţări.  Din  cauza  aceasta  poate  unul  dintre  ei,  car¬ 
dinalul  Van  Rossum,  a  fost  ridicat  de  papa  la  rangul 
de  conducător  al  congregaţiunii  De  Propagada  Fide. 
Dar  în  Olanda  se  face  mult  şi  pentru  propaganda 
internă.  Spre  aceasta  e  folosită  afară  de  mişcarea 
liturgică,  metoda  exerciţiilor  şi  pentru  necatolici  [sin¬ 
gura  ţară  unde  se  face  aşa  ceva],  cursuri,  confe¬ 
rinţe  cu  coruri  şi  discuţii  la  cari  sunt  atraşi  oamenii 
prin  cuvântări  ţinute  în  pieţe,  unde  se  scormonesc 
anumite  întrebări  al  căror  răspuns  se  promite  pe  a 
doua  zi  în  cutare  sală.3 

§  18.  Statele  nordice. 

In  Danemarca,  Islanda,  Svedia,  Norvegia,  Fin¬ 
landa,  catolicismul  este  aproape  disparent.  Se  depun 

1  H.  Hermelink  op.  c.  46. 

1  v.  Lama  op.  c.  432—36. 

8  Vezi  capit.  mişcarea  tineretului. 

*  J.  Grisar,  Die  katholische  Hochschulbewegung  ausserhalb  Deutsch- 
Iand,  St.  d.  z. 

6  H.  Hermeiink  op.  c.  42  -  43,  V.  Lama  op.  c.  211 — 213,  J.  von  Gin- 
neken,  Die  Konversionsbewegung  in  Holland.  St.  d.  z.  Oct. — Nov.  1923, 
pag.  1 — 19. 

însă  serioase  străduinţe  proselitiste  şi  organizato¬ 
rice.  In  scopul  acesta  a  întreprins  în  1923  o  călă¬ 
torie  prin  ele  şi  şeful  dela  Propaganda  Fide  car¬ 
dinalul  V an  Rossum. 1  Impresia  lui  că  protestanţii 
acelor  ţări  nu  mai  pot  de  dorul  de-a  se  întoarce  la 
sânul  Romei,  e  departe  de  a  corăspunde  realităţii. - 

§  19.  Statele  Unite  din  America  de  Nord. 

Numărul  catolicilor  a  crescut  în  ultimii  50  de 
ani  dela  6  milioane  la  20  milioane  de  sigur  mai 
mult  prin  imigraţie. 

Situaţia  lor  în  stat  ca  şi  doctrina  lor  despre 
raportul  Bisericii  cu  statul  a  fost  în  timpul  mai  nou 
expusă  de  guvernorul  statului  New-York,  M.  A.  E. 
Smith  într  o  scrisoare  publică  cu  prilejul  candidaturii 
sale,  în  1927,  la  preşedinţia  Statelor  Unite.  Ea  con¬ 
trazice  în  multe  doctrina  catolică  generală.  In  adevăr 
Constituţia  Statelor  Unite  {adoptată  în  25  Sept.  1739] 
separă  complect  Biserica,  de  stat  şi  admite  liber¬ 
tatea  religioasă  pentru  orice  dominaţiune.  Catolicii 
americani,  nu  numai  că  nu  condamnă,  împreună  cu 
Pius  IX  în  Syllabus,  aceste  două  principii  din  Con¬ 
stituţia  lor,  ci  se  consideră  obligaţi  în  conştiinţă  să 
apere,  să  împlinească  şi  să  pună  în  orice  împre¬ 
jurare  Constituţia  mai  presus  de  orice.  De  aci 
ei  trag  concluzia  unei  separaţii  nete  a  temporalului 
şi  a  spiritualului.  Chiar  şi  în  domeniile  mixte  [care 
calitate  o  au  toate  lucrurile]  nu  papa  are  să  dispună 
până  unde  merge  competenţa  lui,  ci  un  organ  de 
stat  care  stă  deasupra  tuturor  celorlalte  organe  ale 
statului.  Consiliul  suprem.  Episcopul  England  a  de¬ 
clarat  odată:  „Dacă  papa  sau  cardinalii  sau  toate 
autorităţile  lumii  catolice  neunite  şi-ar  permite  cea 

1  Notiţele  de  drum  le-a  publicat  într’o  broşură  „Die  religiose  Lage 
der  Katholiken  in  den  nordischen  Lăndern1',  Miinchen  1924. 

!  Vezi  în  Chr.  W.  Nr.  9  4  din  22  Ian.  1925  col.  84  sub  titlul  „Finn- 
land  und  die  romische  Kirche",  o  declaraţie  a  autorităţilor  Bisericii  fin¬ 
landeze  şi  svedeze  din  Finlanda,  în  care  se  desmint  informaţiile  date  de 
Van  Rossum  în  cartea  amintită.  In  Finlanda,  se  spune  acolo,  din  3.4C0.Q0Q 
locuitori,  98°  „  sun!  luterani  şi  numai  vre-o  509  sunt  catolici. 

mai  mică  nesocotire  a  acestei  Constituţii,  o  vom  apăra 
cu  pericolul  vieţii  noastre11.1  Dacă  s’ar  ivi  un  conflict 
între  datoria  de  cetăţean  şi  cea  de  credinţă,  solu- 
ţiunea  nu  o  va  da  un  tribunal  bisericesc,  ci  conştiinţa 
proprie.  Astfel  catolicii  americani  nu  vreau  să  fie 
solidari  cu  inchiziţia,  sau  cu  pretenţiile  papei  după  pu¬ 
terea  indirectă,  ei  nu  cer  imunităţi  sau  dispense  dela 
dreptul  comun,  ei  nu  pretind  monopolul  învăţămân¬ 
tului,  nici  nu  vor  ca  statul  să-i  părtinească  numai 
pe  ei  şi  se  oprime  pe  necatolici.  Statul  îşi  ţine  şcolile 
lui  publice  din  contribuţia  tuturor  cetăţenilor.  Dacă 
cineva  vrea  să-şi  întemeieze  şcoli  private  [cum  sunt 
cele  parohiale,  confesionale  în  toate  Statele  Unite] 
poate  s’o  facă,  dar  n’are  dreptul  să  aştepte  pentru 
ele  subvenţii  dela  Stat.2 

Azi  sunt  în  Statele  Unite  vre-o  7244  şcoli  paro¬ 
hiale  şi  în  fiecare  an  se  deschid  10 — 15  nouă.  Se 
năzueşte  ca  fiecare  copil  catolic  să  urmeze  la  astfel 
de  şcoală  confesională.  Sunt  apoi  646  şcoli  medii, 
115  colegii  şi  16  universităţi.  Mai  mult  ca  jumătate 
din  colegii  şi  universităţi  sunt  conduse  de  iezuiţi. 
Toate  se  susţin  numai  din  contribuţii  private.3 

Dintre  organizaţiile  catolice  merită  amintire 
Catholic  Educaţional  Association,  care  cuprinde  pe 
reprezentanţii  tuturor  şcolilor,  Asociaţia  Cavalerilor 
Columbus  cu  750.000  membrii,  lucrând  mai  ales 
pentru  tineret,  şi  Catholic  Welfore  Conference  com¬ 
pusă  din  diversele  comitete  pentru  instrucţie,  legis¬ 
laţie,  presă,  activitate  socială  şi  având  de  consiliu 
conducător  adunarea  cardinalilor  şi- a  episcopilor 
americani.' 

1  Câl  de  departe  este  acest  galicauism  american  de  teoria  catolică 
după  care  papa  are  supremul  „rol  de  arbitru  în  societatea  civilă  pe  marea 
scenă  politică"  (Lucan^onio,  La  supernationalitâ  del  Papato,  Roma  1918. 
p.  117),  statul  neavând  decât  un  rol  subordonat  Bisericii,  ca  servitor  armat 
pentru  împlinirea  hotărârilor  ei!  L’Eur.  Nouv.  Nr.  492  din  16  Iulie  1927 
pag.  941. 

J  Vezi  această  epistolă  şi  comentarul  ei  în  L'Eur.  Nouv.  Nr.  cit,  p. 
926—928.  938  -  943. 

5  W.  Parsons,  S,  I.,  Die  Katholiche  K;rche  in  Nordamerica,  St.  d, 
z  Martie  1926.  p.  427 — 8.  Vezi  şi  art.  cit.  ai  lui  H.  Grisar,  Die  Kath.  Hoch- 
schulbewegung. 

4  W.  Parsons  art.  cit.,  p  428 — 9. 

§  20.  In  Statele  Unite  din  Mexico. 

Zilele  cele  mai  grele  le-a  dus  Biserica  catolică 
între  1925 — 1929  în  Mexico.  Cauzele  conflictului  acut 
ce-a  isbucnit  atunci  trebuesc  căutate  mai  departe. 

Mai  mult  ca  oriunde  Spaniolii  ţinură  Mexico 
sub  un  regim  colonial,  în  virtutea  căruia  vice-regele, 
clerul  superior  şi  marii  proprietari,  majoritatea  Spa¬ 
nioli,  apăsau  poporul  de  rând,  lipsit  de  cele  mai  ele¬ 
mentare  drepturi.  Mişcarea  din  1808,  inspirată  de 
revoluţia  franceză  şi  luptând  pentru  drepturile  omului 
şi  ale  cetăţeanului,  fu  înăbuşită  cu  ajutorul  armatei. 
Dar  armata  stând  între  cele  două  tabere  ajunse  cu¬ 
rând  arbitrul  situaţiei  şi  prinse  gustul  pronunciamen- 
telor.  Astfel  aceiaşi  şefi  militari,  cari  înăbuşiră  miş¬ 
carea  din  1808,  îndreptată  contra  Spaniei,  procla¬ 
mară  câţiva  ani  în  urmă,  când  în  Spania  şi  deci 
şi  în  Mexico,  ajunseră  la  putere  liberalii,  indepen¬ 
denţa  Mexicului.  Generalul  Augustin  Iturbide  se  pro¬ 
clamă  împărat.  Statul  Mexico  nenăscându-se  dintro 
revoluţie  populară,  ci  dintr’un  pronunciament  sprijinit 
de  elementele  reacţionare,  între  cari  şi  clerul  su¬ 
perior  a  perzistat  în  acelaş  regim  colonial.  Constituţia 
din  1824  menţine  privilegiile  clerului  şi  aspectul 
economic  şi  social  al  vechiului  regim.1 

Clerul  însă,  care,  urmând  cuceritorilor  Spanioli, 
nu  se  ocupase  cu  evanghelizarea  Indienilor,  ci  cu 
grija  de-a  domina  autorităţile  spaniole  şi  pe  indigenii 
menţinuţi  sclavi,  care  făcuse  din  Biserică  principala 
proprietară,  credea  că  se  poate  servi  de  noul  Stat 
pentru  augumentarea  privilegiilor  sale.  El  pretindea 
că  republica  nu  mai  poate  exercita  dreptul  de  pa- 
tronagiu  al  regelui  spaniol,  de-a  distribui  posturile  şi 
beneficiile,  ci  acest  drept  aparţine  acum  cu  totul 
Scaunului  papal.  El  voia  să  se  bucure  mai  departe 
de  exempţiunea  de  impozite  şi  de  celelalte  imunităţi. 
Guvernele  Statului  se  izbeau  însă  tot  mai  mult  de 


1  Leon  Rollin,  Le  Mexique  apres  an  siecle  de  revolution:  I  Le  pro¬ 
bleme  religeux.  L’Eur.  Nouv.  Nr.  600  din  10  Aug.  1929  p.  1100. 

dificultăţile  pe  cari  le  întâmpina  visteria  din  cauza 
puţinului  teritoriu  impozabil,  deoarece  jumătate  din 
el  era  în  mâna  Bisericei.  Afară  de  aceea  această 
imensă  posesiune  a  Bisericei  constituia  o  perma¬ 
nentă  chestiune  agrară  care  trebuia  rezolvată.  E 
drept  că  Biserica  sprijinea  mereu  pronunciamentele 
absolutiste,  duşmane  liberalismului.  Dar  acesta  nu 
putu  fi  continuu  reprimat ' 

In  1856  preşedintele  Comonfort,  secundat  de 
Benito  Juarez,  începură  timid  lupta  contra  clerului, 
pentru  desamortizarea  bunurilor  de  mână  moartă: 
nu  se  obliga  Biserica  decât  să  vândă  bunurile  sale 
în  condiţii  cari  nu-i  micşorau  veniturile  şi  i  se  in¬ 
terzicea  noui  achiziţii.  Principiile  acestea  şi  alte  încă 
au  fost  înscrise  şi  în  Constituţia  din  1857.  Biserica 
excomunică  conducerea  Statului  şi  un  răsboiu  civil 
de  3  ani  se  desîănţui  între  stăpânirea  liberală  şi 
conservatorii  înteţiţi  de  cler.  Benito  Juarez,  silit  să 
fugă  din  Mexico,  se  instală  în  Veracruez  şi  promulgă 
în  1860  o  „lege  de  reformă"  cuprinzând  naţionali¬ 
zarea  bunurilor  Bisericii,  ca  soluţie  a  chestiunii 
agrare,  suprimarea  congregaţiunilor  de  bărbaţi,  că¬ 
sătoria  civilă,  libertatea  oricărui  cult.  Lupta  fu  atât 
de  îndârjită  între  conservatori  şi  liberali  că  ultimii 
apelară  la  Statele  Unite  dându-le  dreptul  de  transit 
spr3  istmul  Tehuantepec  şi  dreptul  unei  veritabile  in¬ 
tervenţii  militare  permanente,  iar  cei  dintâi,  învinşi, 
fugiră  în  Europa  şi  aduseră  pe  împăratul  Maximi- 
lian,  cu  sprijinul  lui  Napoleon  III. 

Sub  Maximilian  şi  sub  dictatura  generalului 
Porfirio  Diez,  care  ţinu  dela  1877  până  în  1910,  le¬ 
gile  lui  Benito  Juarez  nu  se  aplicară  cu  prea  multă 
stricteţe.  Clerul  însă  voia  deplina  abolire  a  lor.  De 
aceea,  în  vederea  alegerilor  din  1910,  comiseră  ia¬ 
răşi  marea  greşală  să  se  constitue  în  partid  politic, 
aliindu-se  cu  „conservatorii"  împotriva  „revoluţio¬ 
narilor".  Ultimii  însă  învinseră,  reuşind  la  alegeri 


1  Ebenda.  Marguerite  Brunot.  Le  conflict  actuel  de  l'Eglise  et  de 
l’Etat  au  Mexique.  L'Eur.  Nouv.  Nr.  Voi  din  1  Ian.  1927  p.  21. 

Madero,  care  se  rasbună  pentru  opoziţia  clerului. 1 
Conservatorii  şi  clerul  reacţionară  prin  mişcarea  con- 
tra-revoluţionară  a  lui  Huerto.  Dar  Huerto  fu  din  nou 
alungat  de  revoluţionari.  Aceştia  sub  preşedenţia  lui 
Carranza  dădură  ia  5  Febr.  1917  o  nouă  constituţie 
[cea  „dela  Queretora“]  care,  copiind  schema  legii  se- 
paraţiunii  din  Franţa  şi  vechile  „legi  de  reformă"* 
cuprinde  o  serie  de  legi  strict  laiciste,  ce  trec  dela 
anticlericalismul  defensiv  la  persecuţia  religioasă. 
Art.  47  dispune:  „Instituţiunile  cunoscute  ca  biserici 
[indiferent  de  confesiune]  nu  au  în  nici  un  caz  fa¬ 
cultatea  juridică  de-a  achiziţiona,  de  a  poseda  sau 
de-a  administra  bunuri  de  orice  natură;  orice  bun 
sau  donaţiune,  ce  se  află  de  prezent  în  posesiunea 
numitelor  instituţiuni  religioase,  fie  deadreptul,  fie 
printr’o  persoană  interpusă,  trec  la  naţiune.  Localurile 
de  cult  sunt  proprietatea  naţiunii  care  e  reprezen¬ 
tantă  prin  guvernul  federal,  şi  acesta  are  să  dispună 
care  dintre  ele  trebuesc  dedicate  şi  mai  departe 
scopului  lor  de  azi.  Reşedinţele  episcopale,  casele 
parohiale,  seminariile,  orfelinatele,  aşezămintele  in¬ 
stituţiilor  religioase,  mănăstirile  sau  orice  fel  de  clă¬ 
dire,  zidită  sau  destinată  pentru  administrarea,  răs¬ 
pândirea  sau  predarea  învăţăturilor  vre-unei  cre¬ 
dinţe,  vor  trece  de  acum  nemijlocit  la  naţiune,  spre 
a  fi  folosite  exclusiv  pentru  serviciile  publice  ale 
Statului.  Toate  clădirile  publice  de  cult  ce  vor  fi 
zidite,  vor  fi  proprietatea  naţiunii...  Legea  nu  recu¬ 
noaşte  instituţiilor  religioase,  cunoscute  ca  Biserici, 
personalitate  juridică. 

Persoanele  în  serviciul  cultului  public  sunt  con¬ 
siderate  ca  persoane  ce  exercită  vre-o  profesiune 
şi  sunt  supuse  direct  legilor  ce  se  referă  la  această 
categorie. 

Corpurile  legiuitoare  ale  Statului  au  exclusiv 
dreptul  să  stabilească  numărul  maxim  al  acestor 
persoane,  corăspunzător  trebuinţelor  locale. 

...Nici  una  din  persoanele  acestea  nu  poate  cri- 

1  M  Brunot  art.  cit.  L.  Rolin  art.  cit. 

tica  legile  fundamentale  ale  ţării,  autorităţile  şi  în 
special  guvernul,  la  conveniri  publice  sau  private, 
sau  la  actele  de  cult;  ele  nu  au  drept  de  vot ,  nici 
nu  pot  fi  alese  în  vre-un  oficiu;  ele  nu  se  pot  aduna 
spre  scopuri  politice“. 

Alte  articole  interzic  ordinele  şi  congregaţiunile 
religioase,  şi  voturile  călugăreşti  pe  cari  se  înteme¬ 
iază;  actele  de  cult  se  pot  administra  numai  în  in¬ 
teriorul  locurilor  de  cult  şi  sub  supravegherea  gu¬ 
vernului  ;  instrucţia  din  şcolile  publice  şi  private  nu 
se  poate  extinde  asupra  religiei;  nici  o  asociaţie 
religioasă  şi  nici  o  persoană  ce  serveşte  vre-un  cult 
nu  poate  întemeia  sau  administra  instrucţia  elemen¬ 
tară  ;  se  interzice  orice  publicaţie  religioasă  în  care 
se  comentează  evenimente  politice.' 

Aceste  dispoziţii  nu  sau  putut  ivi  decât  într’o 
ţară  în  care,  ca  şi  odinioară  în  Franţa,  Biserica  ca¬ 
tolică  desfăşură  de  veacuri  o  puternică  activitate 
politică.2 

Ca  după  oricare  revoluţie  de  până  atunci,  aşa 
şi  după  cea  din  1917,  Biserica  catolică  îşi  repară 
repede  perderile.  Episcopii  se  întoarseră  din  exil 
şi  sub  privirea  indulgentă  a  guvernului,  căruia  şi  de 
astădată  îi  scăzuse  zelul  pentru  aplicarea  strictă  a 
constituţiei,  începu  o  adevărată  „reînoire  religioasă". 
Se  obţinură  unele  imobile  confişcate,  în  unele  lo¬ 
curi  începură  să  apară  discret  membrii  ai  ordinelor 
ca  învăţători  în  şcoli  private.  Se  creă  o  „Asociaţie 
naţională  a  părinţilor  de  familie",  se  convocă  la 
Zacatecas  un  congres  pentru  învăţământul  din  ca- 
techism,  un  altul  al  „Asociaţiunii  catolice  a  tinerimii 
mexicane".  Partidul  catolic  democratic  era  tot  mai 
curajios.  Congresul  euharistie  ţinut  în  Mexic  în 
1924  voia  sa  exalte  şi  mai  mult  conştiinţele  catolice 
şi  să  umilească  pe  preşedintele  Obregon. 


1  Vezi  textul  articolelor  constituţiei  referitoare  la  instituţiile  religi¬ 
oase  la  R.  v.  Lama  op.  c.  471 — 3. 

1  Cbr.  W.  Nr.  15  din  12  Aug.  1926  col.  731. 

Biserica  catolică  trecuse  iarăşi  la  ofensivă  contra 
regimului,  pentrucă  dorea  să-şi  recapete  latifundiile. 
In  contra  reformelor  agrare  şi  sociale  de  nuanţă 
socialistă  ale  guvernului,  îşi  susţinea  punctele  ei  de 
vedere  şi  organiza  opoziţia.  Astfel  se  formă  în  1920 
sub  preşedenţia  arhiepiscopului  din  Mexico,  Mora 
Y  del  Rio,  Liga  agrariană.  La  sfârşitul  anului  1924 
arhiepiscopul  demonstra  într’un  document  public  că 
„chestiunea  agrară  e  pusă  revoluţionar".  Generalul 
Obregon  încercă  zadarnic  printr’o  scrisoare  din  27 
Ianuarie  1923  să  arete  arhiepiscopilor  şi  episcopilor 
că  programul  catolic  şi  cel  socializant  nu  se  exclud, 
îndemnându-i  să  nu  împedece  desfăşurarea  unui 
program  esenţial  creştin  şi  umanitar  într’o  ţară  unde 
clasele  muncitoare  au  suferit  atâta,  să  simtă  şi  ei 
transformarea  petrecută  în  spiritul  colectiv.' 

Atmosfera  devenea  tot  mai  încărcată.  încă 
Obregon,  dar  mai  ales  noul  preşedinte,  generalul 
Elias  Calles,  începură  să  aplice  tot  mai  mult  unele 
din  principiile  Constituţiei  din  1917.  Episcopii  organi¬ 
zară  în  primăvara  anului  1925  rezistenţa,  formând 
„Liga  pentru  apărarea  credinţa  catolice",  din  .  aso¬ 
ciaţiile  amintite  înainte  şi  din  altele.  Mai  bine  orga¬ 
nizaţi  sunt  cei  cinci  mii  de  cavaleri  din  ordinul 
Columbus.2  Preşedintele  consideră  această  organi¬ 
zaţie  periculoasă,  îi  opri  activitatea  şi  înăspri  mă¬ 
surile  închizând  mănăstiri,  expulzând  preoţii  străini 
şi  pe  delegatul  apostolic  Caranua,  care  petrecea 
incognito  în  ţară.  Episcopatul  din  partea  lui  reven¬ 
dică  într’o  pastorală  colectivă  din  21  Aprilie  1926 
drepturile  sacre  ale  Bisericii.  Preşedintele  promulgă 
un  decret-lege  în  vigoare  dela  31  Iulie  1926,  dis¬ 
punând  ca  principalele  dispoziţii  ale  Constituţiei  din 
1917  să  fie  aplicate  întocmai.  Papa,  întrebat  de  cre¬ 
dincioşii  din  Mexic,  de-i  permis  spre  evitarea  mai 
marelui  rău  să  se  supună  legii,  declară  în  21  Iulie 
că  „condamnă  legea  şi  în  acelaş  timp  orice  act  care 
ar  putea  însemna  o  acceptare  sau  o  recunoaştere  a 

*  M.  Brunot  art.  cit.  p.  22  3. 

s  V  Lama,  op.  c.  477.  M.  Brunot  art.  cit.  p.  23. 

legii,  sau  măcar  o  interpretare  în  sensul  acesta  din 
partea  credincioşilor'1.  Episcopatul  în  baza  acestei 
condamnări  papale  decretă  cessatio  a  divinis ;  preoţii 
părăsiră  bisericele  şi  se  refugiară  la  particulari 
pentru  a  săvârşi  cultul  în  mod  clandestin.  In  31 
Iulie,  când  intră  în  vigoare  decretul-lege  se  ajunse 
în  statul  Jalisco  la  încăierări  între  trupe  şi  mulţime, 
în  jurul  bisericilor.  In  3  August  bilanţul  funebru 
numără  29  morţi,  cei  mai  mulţi  femei  şi  copii,  iar 
arhiepiscopul  Mora  Y  del  Rio  felicita  poporul  pentru 
curajul  atitudinii  sale.'  Represaliile  prompte  din 
partea  guvernului  dar  şi  puţinătatea  numărului  cato¬ 
licilor  fervenţi,  a  împedecat  naşterea  răsboiului  civil, 
deşi  propaganda  catolică  din  străinătate  a  prezentat 
lucrurile  în  culori  exagerate.2  împotriva  episcopilor 
cari  au  semnat  pastorala  pentru  cessatio  a  dviinis, 
ca  şi  împotriva  „Ligii  pentru  apărarea  credinţii  ca¬ 
tolice",  care  îndemnase  la  boicot  contra  şcolilor 
publice,  contra  jurnalelor  şi  magazinelor  necatolice, 
la  reţinerea  dela  sărbători,  baluri,  teatre,  cinema  etc., 
guvernul  a  deschis  acţiune  judecătorească  exilând 
pe  unii,  întemniţând  pe  alţii,3  Bisericile,  părăsite  de 
preoţi,  fură  predate  de  guvern  comitetelor  de  cre¬ 
dincioşi;  poporul  se  aduna  în  ele,  rugându-se  în 
comun,  cântând  imne,  ascultând  lecturi  sfinte  cetite 
de  vre-un  laic.  Pentru  slujbele  religioase  se  serveau 
de  preot  clandestin.4 

Situaţia  putea  dura  aşa  mult,  augumentând  in¬ 
diferentismul  religios  în  paguba  Bisericii  catolice ; 5 
poporul  începea  să  se  obosească  de  cultul  clande¬ 
stin,  iar  preoţii  se  epuizaseră  întro  luptă  sterilă.6 
Mişcarea  contra-revoluţionară  înscenată  în  toamna 
anului  1926  de  Kapistran  Garza,  preşedintele  Aso- 


1  M.  Bruno!  art.  ci!. 

3  L.  Rolin  ar!,  cit. 

*  Chr.  W.  Nr.  cit.  col.  762.  M.  Brunot  art.  cit.  24. 

4  L.  Rolin  art,  cit.  pag.  1102. 

6  M.  Brunot  art.  cit.  p.  24. 

6  L.  Rolin  art.  cit.  1103. 

ciaţiei  tineretului  catolic  şi  care  s’a  putut  impune  la 
început  în  statul  Durango,  a  fost  ulterior  înăbuşită.' 

Guvernul  găsea  prilejul  binevenit  să  scape  de-o 
Biserică  ce  nu  făcuse  nimic  pentru  cultura  spiri¬ 
tuală  a  poporului  şi  încuraja  activitatea  misionarilor 
din  Statele  Unite.  Metodiştii,  Presbiterianii,  Congre- 
gaţionaliştii,  Luteranii,  Quăkerii  îşi  împărţiră  terenul 
de  muncă  între  ei. 

E  firesc  deci  pentruce  toate  încercările  catoli¬ 
cilor  de-a  crea  în  opinia  publică  nord-americană  un 
curent  care  să  ducă  la  intervenţia  Statelor  Unite 
împotriva  politicei  religioase  din  Mexic  au  rămas 
infructuoase,  cu  toate  că  există  între  U.  S.  A.  şi 
Mexico  conflicte  pe  tema  terenurilor  petrolifere  ce  le 
au  în  Mexico  unele  societăţi  americane,  precum 
şi  pe  alte  teme.  In  zadar  a  adresat  primatul  Statelor 
Unite,  arhiepiscopul  Curie,  o  scrisoare  publică  guver¬ 
nului,  acuzând  guvernul  şi  pe  preşedintele  Coolidge 
că  favorizează  politica  anticatolică  din  Mexico.  Nici 
pastorala  episcopilor  din  Statele  Unite  cătră  credin¬ 
cioşii  lor  (16  Decemvrie  1923],  nici  congresul  euha¬ 
ristie  impunător,  ţinut  la  Chicago,  nau  putut  deter¬ 
mina  un  curent  de  opinie  publică  contra  guvernului 
din  Mexico.2 

Acesta  continua  să  organizeze  o  Biserică  na¬ 
ţională  mexicană  şi  să  lucreze  pentru  cultura  reli¬ 
gioasă  a  masselor  indiene  [33%  din  toată  popu¬ 
laţia,  pe  lângă  cele  45%  creoli  şi  20c/:,  albi],  într’un 
mod  pe  care  îl  aplaudau  Protestanţii  din  ţară  şi 
din  străinătate.  Cele  4  Evanghelii  fură  tipărite  în 
80.000  de  exemplare  şi  răspândite  gratuit.  De  toată 
solicitudinea  se  bucură  Jmca,  [Asociaţia  tinerilor 
creştini],  pe  care  o  foloseşte  tot  pentru  cultura  reli¬ 
gioasă  a  poporului.  O  doamnă,  Elena  Torres,  pre¬ 
şedinta  congresului  pan-american  femenin,  fu  încre- 


>  Chr.  W.  Nr.  5  din  1928  col.  238. 

a  Chr.  W.  Nr,  cit  762.  Nr.  16  din  1926  cot.  817.  Nr.  1  din  6  ianuarie 
1927  col.  42.  Nr,  3  din  1927  col.  139.  Conflictul  în  chestiunea  petrolului  şi 
a  Nicaraguei  au  fost  soluţionate  prin  tratate,  Chr.  W.  Nr  5  din  3  Martie  19r8. 

•dinţată  să  deschidă  4000  de  şcoli  la  ţară  pentru  po¬ 
pulaţia  femenină.1 

Se  înţelege  că  presa  catolică,  înteţită  mereu  de 
papa  şi  de  Osservatore  romano,  prezenta  lucrurile 
cu  totul  altfel  şi  nu  mai  contenea  să  descrie  în  cu¬ 
lori  fantastice  persecuţia  deslănţuită  de  acest  nou 
Nero,  sau  Diocleţian,  asupra  Bisericii.  Nu  exista 
congres  catolic  sau  conferenţă  episcopală  în  vre-o 
ţară  să  nu  ceară  intervenţia  guvernului  din  acea  ţară, 
la  guvernul  din  Mexico.'- 

Unii  dintre  episcopi,  şi  chiar  şi  papa,  îndemnau 
continuu,  din  exil,  la  rezistenţă  până  la  răstunarea 
regimului.8  Cei  mai  mulţi  însă  căutau  o  soluţie  con¬ 
ciliantă.  încă  din  21  şi  22  August  1926  arhiepis¬ 
copul  Ruiz  Florez  din  Michoacan  şi  episcopul  Diaz 
avură  o  convorbire  cu  Calles  spre  a  se  ajunge  la 
un  Modus  vivendi.  Vaticanul  interzise  însă  conti¬ 
nuarea  tratativelor  tocmai  când  era  să  se  ajungă 
la  un  compromis.4 

Biserica  catolică  îşi  da  însă  seama  tot  mai  mult 
că  aplanarea  conflictului  e  pentru  ea  o  chestiune 
de  existenţă.  Tratativele  fură  reluate  între  preşe¬ 
dintele  Portes  Qil  şi  cei  doi  episcopi  amintiţi,  reîn- 
torşi  din  Statele  Unite  unde  fuseseră  exilaţi.  Primul 
era  şi  delegat  apostolic.  Acordul  intervenit  după 
câteva  zile  fu  făcut  cunoscut  de  Portez  Gil  în  de¬ 
claraţia  următoare,  din  31  Iunie  1929: 

„1.  Articolul  de  lege  care  obligă  pe  oficianţii 
cultelor  să  facă  o  declaraţie  înaintea  autorităţilor, 
nu  înseamnă  că  guvernul  poate  înregistra  numele 
oficianţilor  cari  n’ar  fi  numiţi  prin  superiorii  lor  ie¬ 
rarhici,  sau  conform  regulelor  religiei  lor. 

2.  In  ce  priveşte  învăţământul  religios,  consti¬ 
tuţia  şi  legile  în  vigoare  interzic  formal  să  se  îm- 


J  Chr.  W.  Nr.  5  din  3  Martie  1928  col.  236. 

1  Numerile  citate  din  Chr.  W. 

5  Chr.  W.  Nr.  1  din  6  Ianuarie  1927  şi  Nr,  cit.  din  1928. 

1  Chr.  W.  Nr.  5  din  1928  col.  238,  după  mărturia  consulului  mexican 
din  Toronto  [Canadaj. 

părtăşească  în  şcolile  primare  sau  superioare,  ofi¬ 
ciale  sau  nu;  dar  aceasta  nu  împedecă  pe  oficianţii 
vre-unei  religii  să  înveţe  în  bisericile  lor,  doctrina 
lor  pe  copii  şi  persoanele  majore. 

3.  Constituţia  şi  legile  ţării  garantează  fiecărui 
locuitor  al  Republice!  dreptul  de  recurs;  în  conse¬ 
cinţă,  membrii  oricărei  Biserici  se  pot  adresa  au¬ 
torităţilor  competente  pentru  revizuirea,  derogarea 
şi  promulgarea  oricărei  legi“. 

Statul  nu  cedează  aproape  nimic.  După  o  zarvă 
de  4  ani  Biserica  catolică  acceptă  situaţia  pe  care  o 
avea  deia  început.  Mai  mult,  prin  punctul  ultim  ea 
este  făcută  încă  odată  atentă  că  nu  prin  mişcări 
revoluţionare  are  de  impus  punctul  ei  de  vedere,  ci 
prin  cereri  cuviincioase  în  cadrele  prevăzute  de 
lege.  Dar  din  acelaş  acord  se  pare  că  Biserica 
mexicană  a  încetat  de-a  mai  juca  un  rol  politic;  ea  va 
putea  de-aci  înainte  să-şi  câştige  prin  activitatea  ei 
de  ordin  spiritual  un  prestigiu  moral,  care  i-a  lipsit 
până  acuma.1 

Dr.  D.  STÂNILOAE. 


1  L.  Ralin,  ait.  cit.  1103. 

Pe  vremea  Mântuitorului  Hristos:  poporul  evreu 
era  împărţit  în  două  clase :  clasa  de  sus  conducă¬ 
toare  şi  clasa  de  jos,  condusă,  mai  bine  zis  părăsită 
şi  uitată  în  mizerie. 

Clasa  conducătoare  era  divizată  şi  ea  în  mai 
multe  secte  şi  partide: 

1.  Cărturarii,  învăţătorii  legii,  dascălii,  profe¬ 
sorii  cari  învăţau  şi  interpretau  legea  lui  Moisi. 
Erau  oamenii  vorbelor.  Ei  căutau  să  explice  şi  să 
aplice.  De  pildă  porunca  a  patra  din  decalog  o  cir¬ 
cumscriu  în  spaţiu,  ca  în  ziua  sabatului  nimenea  să 
nu  facă  un  drum  mai  lung  de  două  mii  de  coţi.  In 
acest  chip  au  comentat  toată  legea  Vechiului  Testa¬ 
ment,  cântărind  motivele  pentru  şi  contra  unui  fapt,  ca 
să  fie  socotit  moral  sau  imoral,  conform  sau  contrar 
legii  lui  Moise.  Şi  au  mers  pe  acest  drum  atât  de 
departe,  încât  din  cele  10  porunci  scurte  şi  clare 
ale  lui  Moise,  au  făcut  nici  mai  mult  nici  mai  puţin 
de  613  porunci  —  365  negative  şi  248  pozitive  — 
aşa  încât  au  închis  toată  religia  iudaică  în  forme 
fără  fond,  fără  suflet  şi  fără  elan. 

2.  Fariseii  —  „deosebiţii",  „evlavioşii",  alcătuiau 
secta  care  aplica  în  chipul  cel  mai  sever  legea  ex¬ 
plicată  de  cărturari.  Erau  oamenii  formelor,  oameni 
falşi.  Păzeau  cu  rigoare  ca  să  nu  se  calce  „litera" 
legii  şi  să-şi  plătească  regulat  zeciuiala ;  aceasta 
era  toată  grija  lor.  Pe  timpul  Mântuitorului  erau 
vre-o  6 — 7000  şi  erau  foarte  buni  fraţi  cu  cărturarii, 
mai  ales  că  cei  mai  mulţi  cărturari  erau  şi  farisei 
şi  unii  din  farisei  erau  şi  cărturari. 

3.  Saducheii  formau  o  altă  sectă  iudaică  de  pe 
vremea  Mântuitorului.  Ei  nu  erau  atât  de  formalişti 
ca  fariseii,  ci  mai  mult  raţionalişti  şi  indiferenţi  re¬ 
ligioşi.  Respingeau  litera  şi  căutau  să  afle  şi  să  aplice 
în  viaţă  spiritul  legii  mozaice.  Nu  credeau  în  exi¬ 
stenţa  şi  în  nemurirea  sufletului,  în  viaţa  viitoare, 
în  îngeri,  în  jertfe  etc.  Saducheii  alcătuiau  aristo¬ 
craţia  evreilor,  „neam  viclean  şi  preacurvar“ 
(Matei  16,  4]  ca  şi  fariseii.  Doctrina  lor  falsă  a  fost 
condamnată  de  Isus  Hristos  în  răspunsul  care  „le-a 
închis  gura“,  cu  privire  Ia  nevasta  celor  şapte  fraţi: 
„La  înviere  nici  se  însoară,  nici  nu  se  mărită“... 
[Matei  22,  23 — 34]. 

4.  Mai  era  o  sectă:  a  irodianilor  [Matei  22,  16], 
cari  erau  mai  mult  un  partid  politic,  aderent  al  lui 
Irod  şi  al  regimului  de  stăpânire  romană. 

In  general  toate  aceste  secte  şi  partide  trăiau 
în  neînţelegeri,  în  ceartă  şi  ură.  In  numeroasele 
lupte  şi  conflicte  cu  Mântuitorul  nostru  însă,  afară 
de  essenieni,  au  fost  una  —  un  trup  şi  un  suflet  Mân¬ 
tuitorul  le-a  demascat  toată  făţărnicia  şi  nesince- 
ritatea  lor,  le-a  atacat  fără  milă  şi  fără  cruţare  toate 
slăbiciunile.  De  aceea  nu  l-au  putut  ierta,  nici  scăpa 
din  vedere.  La  fiecare  pas  căutau  să-i  afle  vină  şi 
să-l  compromită  în  faţa  poporului.  Dar  pe  măsură 
ce  urmăreau  acest  scop,  EI  le  desvăluia  mai  mult 
sufletul  şi  rămâneau  din  ce  în  ce  mai  încurcaţi  şi 
mai  compromişi  înaintea  mulţimii. 

Mântuitorul  ia  contact  cu  cărturarii  şi  fariseii 
mai  întâi  la  12  ani,  în  templu  [Luca  2,  46 — 47J,  când 
îi  uimeşte  prin  întrebările  şi  răspunsurile  Lui.  Mai 
târziu,  după  botez,  are  destule  întâlniri  şi  conflicte 
cu  ei,  mustrându-i  şi  dovedindu-le  la  fiecare  ocazie 
nelegiuirile  ascunse.  Cu  discuţia  asupra  desfacerii 
căsătoriei  [Matei  19,  3 — 9],  cu  dialectica  iscusită  din 
răspunsul  asupra  Puterii  Sale  [Matei  21,  23 — 27  şi 
Luca  20,  2 — 8],  cu  osânda  aruncată  asupra  dati- 
nelor  cari  vin  dela  oameni  şi  nu  dela  Dumnezeu 
[Marcu  7,  1 — 23),  şi  cu  sentinţa  asupra  culpabili- 

tăţii  femeii  păcătoase  [Ioan  8,  7]  Isus  Mântuitorul 
aprinde  spini  pe  capul  lor. 

Niciodată  falsitatea  omenească  nu  a  fost  des¬ 
coperită  cu  mai  multă  obiectivitate,  ca  prin  aceste 
răspunsuri  ale  Mântuitorului,  cari  covârşesc  orice 
minte.  Când  El  vindecă  pe  slăbănogul  de  38  ani 
dela  lacul  Vitezda,  în  zi  de  Sâmbătă,  fariseii  se 
scandalizează.  Dar  Mântuitorul  le  răspunde  liniştit: 
„Tatăl  meu  până  acuma  lucrează;  lucrez  şi  eu" 
[ioan  5,  17J. 

Altădată  Mântuitorul  trecea  cu  ucenicii  Sâm¬ 
băta  printre  sămănături  (Matei  12,  1 — 12}  Fariseii 
le-au  numărat  şi  paşii,  iar  când  au  trecut  peste 
două  mii  de  coţi  cât  era  prescris  că  poate  merge 
un  om  în  ziua  sabatului,  îndată  s’au  legat  de  Isus: 
„Iată  ucenicii  tăi  fac  ceeace  nu  se  cade  să  facă 
Sâmbăta"  (Matei  12,  2}  La  astfel  de  obiecţiuni  for¬ 
maliste,  Mântuitorul  îi  fulgera  prin  câte  un  răspuns 
logic  şi  lapidar,  ne  mai  lăsându-le  nici  o  posibili¬ 
tate  de  răspuns:  „Se  cuvine  şi  Sâmbăta  a  face 
bine",  căci  „Fiul  omului  este  Domn  şi  al  Sâmbetei" 
[Luca  12,  12  şi  6,  5} 

Cu  toate  că  fariseii  „pândeau"  pe  Isus  „ca  să-i 
găsească  cuvânt  de  învinuire",  totuşi  El  nu  se  ferea 
de  ei.  Ii  vizita  pe  la  casele  lor,  şi  prânzea  cu  ei 
[Luca  11,  37  şi  14,  1}  Uneori  îi  sfătuia  mai  blând 
[Luca  14,  1 — 16],  alteori  făcea  numai  aluzii  la  nele¬ 
giuirile  lor  [Matei  22,  33 — 45]  făcându-i  să  înţeleagă 
că  „vorbeşte  despre  ei". 

In  general  însă  toate  faptele  lor  erau  exami¬ 
nate  şi  desgolite  de  Isus  în  toată  urâciunea  şi  imo¬ 
ralitatea  lor.  Provocatorii  erau  de  regulă  fariseii. 
De  pildă,  când  El  condamnă  bogăţiile  nedrepte  şi 
spune  că  nu  putem  sluji  lui  Dumnezeu  şi  Mamonei, 
fariseii  „cari  erau  iubitori  de  argint",  îl  ascultau  şi 
îşi  băteau  joc  de  Ei.  Dar  Mântuitorul  le  ripostează 
imediat:  „Voi  sunteţi  ceice  vă  faceţi  drepţi  îna¬ 
intea  oamenilor,  dar  Dumnezeu  cunoaşte  inimile 
voastre,  căci  ceeace  la  oameni  este  înălţat,  urâ- 

dune  este  înaintea  lui  Dumnezeu*  [Luca  16,  15]. 
Pilda  oii  celei  rătăcite  şi  cea  a  drahnei  perdute 
iarăşi  au  fost  răspunsuri  la  provocările  fariseilor, 
cari  cârteau  că  Isus  stă  de  vorbă  cu  păcătoşii  [Luca 
15,  1—10], 

Cu  altă  ocazie  Mântuitorul  era  invitat  la  masa 
unui  fariseu,  care-L  pândea  să  vadă  cura  observă 
El  legea.  Văzând  apoi  că  Isus  nu  sa  spălat  pe 
mâni  înainte  de  mâncare,  „s’a  mirat  că  Isus  nu  s’a 
spălat  întâi*.  Drept  răspuns  la  aceasta  mirare  fă¬ 
ţarnică,  Mântuitorul  începe  mustrările  pe  faţă  îm¬ 
potriva  nesincerităţii  şi  necredinţii  lor:  „Voi  fari¬ 
seilor  curăţiţi  partea  din  afară  a  paharului...  dar 
lăuntrul  vostru  este  plin  de  răpire  şi  de  viclenie. 
Nebunilor!"  Cu  aceeaş  asprime  loveşte  El  şi  pe 
cărturari,  când  în  aceeaş  casă,  unul  dintre  învăţă¬ 
torii  legii,  i-a  zis:  „Invăţătorule,  cu  vorbele  acestea 
ne  faci  de  ocară  şi  pe  noi*.  „Vai  şi  vouă  învăţă¬ 
torilor  de  lege!  Că  împovăraţi  pe  oameni  cu  sarcini 
anevoe  de  purtat,  ...zidiţi  mormintele  proorocilor  pe 
cari  părinţii  voştri  i-au  ucis,  ...şi  aţi  luat  cheia  cu¬ 
noştinţei:  voi  inşi- vă  n’aţi  intrat,  iar  pe  ceice  au 
voit  să  intre  i-aţi  oprit*...  [Luca  11,  37 — 54].  Acest 
conflict  urmat  şi  de  alte  mustrări  usturătoare,  s’a 
întâmplat  în  casa  fariseului.  Cuvintele  Mântuitorului 
cari  dădeau  pe  faţă  „viclenia  purtării  şi  veninul 
doctrinei*  cărturarilor  şi  fariseilor,  erau  cuvinte  de 
foc.  Ele  răneau  şi  ardeau  dureros  făţărnicia  şi  vi¬ 
clenia  din  sufletele  lor  perverse.  Aşa  încât  lupta 
era  din  ce  în  ce  mai  aprinsă,  iar  conflictul  din  ce 
în  ce  mai  grav. 

Toate  partidele  şi  sectele :  sinedriul  cu  bătrânii 
poporului,  cărturarii,  fariseii,  saducheii,  irodianii  se 
asociază  sub  sinistra  şefie  alui  Caiafa;  ţin  sfaturi 
şi  se  apropie  rând  pe  rând  de  Mântuitorul  nostru 
şi-I  pun  întrebări  viclene,  cu  gândul  de  a-i  găsi  o 
vină,  ca  să-L  „omoare*.  Mai  întâi  ucenicii  fariseilor 
şi  irodianii  îl  ispitesc  dacă  se  cade  sau  nu,  să  plă¬ 
tească  dajdia  chesarului.  După  ei  „s’au  apropiat  sa¬ 
ducheii*,  cu  întrebarea  invidioasă  despre  soartea 

femeii  celor  şapte  fraţi,  la  înviere.  Urmează  fari¬ 
seii  cu  altă  întrebare  vicleană:  „Care  este  marea 
poruncă  din  lege?“  dintre  cele  613  porunci.  Dar 
Isus  cum  „a  închis  gura  saducheilor",  aşa  le-a  în¬ 
chis-o  şi  lor.  Apoi  se  ridică  El  cu  întrebarea:  „dar 
vouă  ce  vi  se  pare  de  Hristos?“... 

Era  ziua  conflictelor  şi  a  întrebărilor.  Isus  le 
întimpină  pe  toate  cu  dumnezeeasca  Sa  înţelepciune, 
până  ce  aduce  pe  toţi  potrivnicii  la  o  desăvârşită 
tăcere...  „Nimeni  nu  putea  să-i  răspundă  ovorbă“... 
[Matei  22,  15— 46j. 

Dar  Mântuitorul  de  astădată  nu  s’a  oprit  numai 
la  acest  rezultat.  Ci  s’a  întors  spre  ucenici  şi  spre 
mulţimile  cari  asistau  la  epilogul  din  scena  conflic¬ 
tului  cu  conducătorii  evreilor  şi  într’o  tăcere  so¬ 
lemnă  grăeşte:  «Cărturarii  şi  fariseii  s’au  aşezat  pe 
scaunul  lui  Moise Cât  de  impresionant  va  fi 
căzut  această  propoziţie  în  mijlocul  ascultătorilor 
Lui  şi  cu  ce  profundă  evlavie  vor  fi  ascultat  rechi¬ 
zitorul  pe  care  îl  făcea  Ei  cărturarilor  şi  fariseilor 
tuturor  vremilor.  Acest  capitol  [Matei  23]  se  îm¬ 
parte  în  trei  părţi:  1.  Mântuitorul  descrie  carac¬ 
terul  moral  al  cărturarilor  şi  fariseilor  [v.  2 — 12]; 
2.  Aruncă  asupra  lor  opt  acuze  şi  anateme  teribile 
[v.  13 — 32]  şi  3.  Le  prezice  pedeapsa  şi  deplânge 
soartea  Ierusalimului  [v.  33 — 39]. 

Niciodată  nu  s’a  mai  ridicat  cineva  cu  atâta  au¬ 
toritate  şi  asprime  împotriva  făţărniciei  şi  niciodată 
nu  s’a  făcut  fariseismului  odios  un  rechizitor  mai 
just  şi  mai  impresionant,  ca  prin  aceste  fulgerări 
atât  de  elocvente.  Flăcări  de  foc  scăpară  din  fie¬ 
care  gest  şi  din  fiecare  vorbă.  A  fost  într’adevăr 
o  luptă  cu  Sabia  Duhului,  care  străbătea  până  în 
inima  marelui  adversar  alui  Isus  Hristos:  Minciuna. 

Mântuitorul  a  suferit  totul:  osteneală,  batjocuri, 
bătăi,  chinuri,  setea  şi  crucea;  şi  păcatul  l-a  suferit, 
numai  pe  cărturari  şi  pe  farisei  nu  i-a  suferit.  Isus 
Domnul  nostru  a  iertat  pe  Petru  care  se  lepădase 
de  El,  pe  tâlharul,  pe  femeia  păcătoasă,  numai  ne¬ 
legiuirile  fariseilor  şi  necinstirea  Casei  lui  Dumnezeu 

nu  le-a  iertai  Erau  păcate  contra  adevărului  şi  a 
Sfântului  Duh,  de  aceea  le-a  biciuit  cu  toată  puterea. 
Mântuitorul  Hristos,  care  era  adevărul  întrupat,  a 
iubit  pe  toţi  păcătoşii,  numai  minciuna  ipocrită  na 
tolerat-o  şi  na  cruţat-o.  El  reprezenta  adevărul  şi 
fariseii  întrupau  minciuna.  Şi  faţă  de  minciună  Hri¬ 
stos  a  fost  şi  violent  [Ioan  2,  15). 

Fariseii  în  faţa  Mântuitorului  au  fost  descope¬ 
riţi  şi  demascaţi  în  toată  goliciunea  şi  urâţenia  lor 
sufletească.  Prin  răspunsuri  şi  prin  mustrări  aspre 
Isus  Hristos  ridică  zid  despărţitor  între  Evan¬ 
ghelia  Lui  şi  între  formele  şi  vorbele  fariseilor. 
Lor  le-a  zis:  „Vai  vouă",  „morminte  văruite"  şi 
„povăţuitori  orbi",  „nebuni",  „şerpi"  şi  „pui  de  nă¬ 
pârci",  iar  învăţăceilor  şi  ascultătorilor  Lui  le-a 
adresat  porunca  veşnic  sfântă  şi  mântuitoare :  „Luaţi 
aminte  şi  feriţi-vă  de  aluatul  fariseilor  şi  al  sadu- 
cheiîor"  [Matei  16,  6).  pr.  ilarion  v.  felea. 


BOGOMILISMUL  ŞI  ROMANII. 

(Uimare]. 

Dar  nu  numai  în  Răsărit,  unde,  cum  văzurăm 
era  foarte  generalizat  cultul  îngerilor,'  ci  şi  la  Apu¬ 
seni  a  avut  arhanghelul  Mihail  un  cult  deosebit.  Sa* 
cramentarul  papei  Leo  are  informator  special  de  litur¬ 
ghie  la  sfinţirea  unei  biserici  pe  numele  arhanghelului 
Mihail.  Dela  începutul  veacului  al  Vl-lea  cultul  arhan¬ 
ghelului  Mihail  devine  şi  mai  general  în  Apus,2 
ceeace  de  altmintrea  nu  prezintă  pentru  noi  vr’un 
interes,  pentru  care  să  urmărim  chestia  mai  dea- 
proape  şi  în  această  direcţie.  De  aceea  ne  restrângem 
a  spune,  că  arhanghelul  Mihail  e  pomenit  şi  în  irn- 
nologia  bisericii  apusene,  ca  înainte  mergător  al 
oştirii  cereşti  şi  ca  principe  al  oştilor  îngereşti,* 
întocmai  ca  în  imnologia  Bisericii  orientale. 

Arhanghelul  Mihail  este  şi  patron  al  bisericii 
latine  din  Ardeal.4 

încă  un  caz,  ce  pare  caracteristic:  Episcopul 
unit  de  Şviduiţa  [Croaţia],  Gavriil  Miakici,  făcând 
mărturisirea  de  credinţă  şi  jurământul  de  fidelitate 
[1663],  jură  şi  cu  numele  arhanghelului  Mihail.5 

* 

Cu  numele  arhanghelului  Mihail  ne  întâlnim  mai 
deaproape  şi  în  istoria  Bisericii  româneşti,  ca  şi  cu  pa¬ 
tron  ai  mănăstirii  româneşti  din  vechime,  dela  Peri, 
în  Maramurăş,1*  apoi  figurând  şi  în  sigilul  mitropo- 


1  Ed.  Dr.  Gh.  Timuş,  o.  c. 
a  Fr.  H.  Kriill,  o.  c.  II,  91. 

’  Dr.  A.  Bisping:  o.  c.  VIII.  415:  primas  coeiestis  exercitus.  ange- 
lieae  militiae  princeps. 

4  Dr.  A.  Buiiea:  Istoria  Românilor. 

1  Nilles:  Symbolae,  pag.  1035. 

“  N.  lorga-  Ist.  Bis.  Rom,  I  51. 

liei  vechi  de  Alba-Iulia,  precum  şi  ca  patron  al  lui 
Mihai- V  iteazul. 1 

Nu  mai  puţin  remarcabil  este,  câ  sf.  arhanghel 
Mihail  e  înfăţişat  şi  în  icoana  —  ce  reprezintă  Ju¬ 
decata  din  urmă  —  dela  începutul  Pravilei  târgo¬ 
viştene,  ţinând  într’o  mână  cumpăna  sufletelor,  iar 
în  alta  sabia. 

Mai  putem  înregistra  aci  un  fenomen  eclesia- 
stic,  pe  care  îl  constatasem  odată  pe  cale  statistică- 
geografică,  şi  anume:  numărul  mare  de  biserici  ar¬ 
delene,  închinate  ocrotirii  Sfinţilor  Arhangheli  în 
colectiv  sau  numai  sfântului  arhanghel  Mihail.  Cule- 
sesem  odinioară  date  despre  hramurile  bisericilor  la 
Români,  Ruteni  şi  la  Sârbi.  In  resumat  pot  constata, 
că  dintre  numitele  trei  popoare,  la  Români  este  mai 
pronunţat  cultul  sfântului  arhanghel  Mihail,  şi  mai 
ales  în  ţinutul  nordic  al  Românilor  ardeleni,  —  poate, 
nu  fără  legătură  cu  influinţa  de  o  ireproşabilă  or¬ 
todoxie  răsăriteană  ce  pornea  dela  vechea  Mănă¬ 
stire  Peri,  care  era  şi  un  centru  eclesiastic  remar¬ 
cabil  pentru  acele  părţi,  închinat  sfântului  Mihail. 
Astfel  după  o  statistică  oficială  a  Bisericii  greco- 
catolice  ardelene,2  în  ţinutul  „Silvaniei",  din  164  bi¬ 
serici,  143  erau  închinate  Sfinţilor  Arhangheli.  In 
protopopiatul  Bradului  (cu  14  biserici],  în  al  Văl- 
căului  (cu  14  biserici]  şi  în  al  Periceiului  (cu  13  bi¬ 
serici],  toate  dearândul  erau  închinate  Sfinţilor  Ar¬ 
hangheli.3 

Cum  vedem,  cultul  sfântului  arhanghel  Mihail 
era,  cel  puţin  în  Ardeal,  de  unde  se  culeg  aceste 
informaţii,  atât  de  pronunţat  şi  desvoitat  în  practica 
liturgică  şi  în  conştiinţa  religioasă,  încât  ar  fi  o  ab- 
normitate  să  se  presupună,  că  cultul  acesta  ar  fi 
mai  avut  trebuinţă  de  o  sugestie  —  eretică,  cum 


1  N.  torga :  Sate  şi  Preoţi  în  Ardeal,  40. 

1  Şematismul  diecezei  Blajului  pe  anul  1842. 

*  In  statistica  aceasta  e  vorba  numai  de  comune  unite.  Statistica 
dela  Carloveţ  despre  Ardealul  ortodox  este  defectuoasă  ;  nu  arată  şi  hra¬ 
murile  bisericeşti. 

era  aceea  a  bogomililor,  cari  aveau  cu  totul  alte 
credinţe  despre  sf.  arhanghel  Mihail,  decât  acelea  pe 
cari  le  cunoaştem  deja. 

* 

Se  va  putea  obiecţiona  însă,  că  stările  de  lu¬ 
cruri  desfăşurate  mai  sus  stau  în  legătură  cu,  — 
sau  sunt  chiar  efluxul  raporturilor  oficiale-eclesia- 
stice.  De  aceea  va  trebui,  în  şirele  ce  urmează, 
să  examinăm,  pe  cât  se  poate,  credinţele  populare 
depuse  în  folclorul  nostru  cu  privire  la  sf.  arhan¬ 
ghel  Mihail,  dat  fiind  caracterul  popular  ai  bogomi- 
lismului,  care  să  fi  trăit  şi  printre  Români. 

Putem  observa  dela  început,  că  arhanghelul  Mi¬ 
hail,  în  aceste  credinţe,  îşi  păstrează  acelaş  rol  debine- 
făcător  şi  ajutător  al  oamenilor,  cum  îl  văzurăm  în 
cele  precedente,  ori  că  spiritul  şăgalnic  al  Româ¬ 
nului  face,  uneori,  haz  şi  pe  socoteala  dânsului,  ca 
şi  pe  a  altor  sfinţi. 

Arhanghelul  Mihail  figurează  la  Români  d.  ex.  ca 
ocrotitor  al  femeilor  cari,  când  nasc,  sunt  tulburate  de 
spiritul  cel  rău,  numit  Samca  sau  Avestiţa.1  Un 
„iubit11  şi  „favorit"  şi  mai  ales  un  „deosebit"  de  „ve¬ 
nerat"  personaj  din  cultul  bogomilic,  cum  ni-1  prezintă 
B.  P.  Hajdeu  pe  sf.  arhanghel  Mihail,  printrun  ase¬ 
menea  act  de  ocrotire  este  pus  în  cea  mai  flagrantă 
contradicţie  cu  spiritul  doctrinar  al  ereticilor  bogo- 
miii,  cari  tocmai  persiflează  şi  nesocotesc  institu- 
ţiunea  căsătoriei 2  şi  naşterea  de  prunci 3  şi  urăsc  pe 
ceice  devin  părinţi,4  socotind  căsătoria  ca  cea  mai 
mare  desfrânare,  iar  naşterea  de  prunci  ca  propa¬ 
gare  a  materiei  care,  după  bogomili,  îşi  are  ori¬ 
ginea  dela  spiritul  cel  rău.6 

Iar  când  arhanghelul  Mihail  intră  în  acţiune  pentru 
a  salva  pe  cineva  dinghiarele  Samcei,  o  face  aceasta 


1  S.  FI.  Marian:  Naşterea  la  Români,  pag.  26 — 7. 

J  Encyklopedie  f.  protest.  Theologie  (ed.  I.]  VII  622. 
s  Hilferding;  A  szerbek  es  boigârok  tortenete,  225. 

*  O.  c.  227. 

5  Karl  v.  Hase :  Kirchengeschichte  (ediţ.  XII],  pag.  252. 

în  chipul  că  „leagă11,  ori  „jură",  ori  „blastămă"  pe 
Samcea  sau  Avestiţa :  trei  termini  sinonimi,  cari  sunt 
întrebuinţaţi  în  cultul  ortodox,  atât  de  urgisit  de 
bogomili,  în  special  în  rugăciunile  exorciste  sau  de 
scoaterea  şi  alungarea  duhurilor  rele  (vezi  Molit- 
venicul). 

însăşi  „legarea"  etc.  spiritului  rău  se  face  „cu 
numele  lui  Hristos“  şi  cu  al  sfinţilor  şi  mijlocitorilor  1 
invocaţi  de  Biserica  ortodoxă,  ceeace  înseamnă  un 
alt  contrast  dogmatic  faţă  de  bogomili,  cari  nu  aveau 
cultul  sfinţilor.  Pe  de  altă  parte,  dacă  la  izgonirea 
Samcei  am  avea  de  a  face  cu  o  influinţă  bogomi¬ 
lică,  ar  fi  fost  logic  să  fie  invocat  ca  ocrotitor,  nu 
Hristosul  nostru,  ci  Logos-ul  bogomililor,  care  era 
arhanghelul  Mihail.  Stând  deci,  lucrurile  cu  totului  in¬ 
vers,  în  credinţa  despre  izgonirea  Samcei  dela  ma¬ 
mele  cari  nasc,  trebue  să  vedem  tocmai  o  inspiraţie 
pur  creştină,  aceea  care  este  verificată  şi  prin  ritul 
nostru  dela  botez,  când  însuşi  preotul  se  roagă  pentru 
mamă,  în  ziua  dintâi  dupăce  a  născut,  ca  Dumnezeu 
să  o  păzească  „de  toată  tirănia  diavolului".- 

* 

In  credinţele  poporului  nostru  cu  priuire  la 
moarte,  deasemenea,  i  se  dă  sfântului  arhanghel 
Mihail  un  rol  deosebit.  Că  doar  nu  înzădar  îl  văzu¬ 
răm  figurând  cu  numele  numai  el  singur,  alături  de 
Maica  Domnului  în  slujba  de  ieşirea  sufletului. 

Arhanghelul  Mihail,  după  analogia  rostului  ce  i 
s’a  dat  în  apocriful  creştin  „Legenda  lui  Avram",  este 
privit  de  Români  ca  un  sol  dumnezeesc,  care  ia  sufle¬ 
tele  creştinilor  şi  le  duce  înaintea  feţei  lui  Dum¬ 
nezeu.  Ba,  cu  numele  sfântului  arhanghel  am  auzit, 
în  poporul  nostru  din  Bihor,  şi  înjurătura  ce  no  în¬ 
ţelegeam  odinioară  de  unde  vine:  „Mânce-te  har- 
hangila". 

In  special  în  credinţele  poporului  cu  privire  la 
moarte,  arhanghelului  Mihail,  „întâiul  înger  al  lui 

'  S  FI.  Marian,  o.  c  29  -31. 

a  Vezi  MoJitvenicul. 

Dumnezeu",  i  se  închină  sau  meneşte  şi  „pomană11 
sau  „turtiţă11  pentru  sufletul  celui  răposat.  Dintre 
turtite,  cea  dintâi  e  anumită  lui  Dumnezeu,  a  doua 
arhanghelilor.1 

E  de  remarcat  aci  pluralul  « arhangheli ».  Iată  de 
ce :  La  judecata  din  urmă,  nu  numai  arhanghelul  Mi- 
hail  va  suna  din  trimbiţa  anunţată  în  Sf.  Scriptură,  - 
ci  şi  arhanghelul  Gavriil,*  pe  cari  Biserica  noastră 
orientală  —  deci  şi  cea  românească  —  îi  prăznueşte 
deodată  [la  8  Noemvrie].  Amândoi  arhanghelii,  Mi- 
hail  şi  Gavriil,  au  în  economia  divină  pregnante  ro¬ 
luri  cari  se  complectează.  Arhanghelul  Mihail  este 
un  organ  „militant11  în  economia  divină  [cum  l-am 
văzut  mai  sus],  iar  Gavriil  „de  taină  vestitorul  întru¬ 
pării  lui  Dumnezeu*1 4  şi  în  această  calitate  a  slugit 
la  „iconomia  tainei  întrupării  Cuvântului  lui  Dumnezeu, 
din  început  până  în  sfârşit1 * * * 5*."  Iconografia  creştină 
încă-i  înfăţişează  pe  aceştia  doi,  pe  unul  ca  înger  mili¬ 
tant,  ca  ostaş  [Mihail]  în  dreapta  cu  sabie  de  foc,  în 
stânga  cu  scut,  iar  pe  celalalt  [Gavriil]  ca  preot.6  Aş 
mai  putea  invoca  aci  şi  o  împrejurare  caracteristică : 
vechi  icoane  de  prin  bisericile  noastre,  reprezentând 
Judecata  cea  din  urmă  şi  înfăţişând  pe  cei  doi  arhan¬ 
gheli  numiţi  deasemenea  împreună,  unul  ca  ostaş, 
iar  celalalt  ca  preot,  rugându-se. 

Avem  deci  de  a  face  cu  o  minunată  întruchipare 
a  dogmei  şi  legendei  creştine  în  folosul  nostru,  fără 
vr’o  urmă  suspectă  de  dogmă  ori  influinţă  bogo¬ 
milică.  Numai  astfel  se  poate  înţelege  bine,  de  ce 
nu  e  suficientă  inter /enţia  arhanghelului  Mihail  — 
Logosul  bogomililor  —  pentru  a  se  mântui  sufletele, 
ci  se  cere  şi  intervenţia  altor  arhangheli,  cărora  li  se 
dă  „turtiţă11,  în  primul  loc  Sf.  Gavriil,  care,  după  con- 


1  S.  FI.  Marian;  Inmorm.  la  Români,  373  şi  487. 

*  I.  Tesal.  IV.  16. 

*  S.  FI.  Marian,  o.  c,  483. 

*  Mineiul  lunei  Noemvrie  ziua  8:  la  Canonul  îngerilor,  Peasna  I, 
■Cântarea  3. 

5  Ibid.  la  Sinaxar. 

B  Dr.  M.  E.  Cristea;  Iconoc  rafia,  pag  93  [nota]. 

cepţia  ortodoxă,  este  marele  preot  al  tainei  întru¬ 
pării  lui  Dumnezeu. 

Va  fi  de  un  oarecare  interes  să  se  adaogă  aci 
şi  despre  credinţa  poporală  cu  privire  la  trâmbiţele, 
pe  cari  le  vor  întrebuinţa  arhanghelii  la  ziua  Jude¬ 
căţii  din  urmă.  Acele  trâmbiţe  se  vor  pregăti  din 
unghiile  morţilor.1 2  Credinţa  aceasta,  cu  privire  la 
trâmbiţele  gătite  din  unghiile  creştinilor,  n’am  găsit-o 
în  nici  o  legătură  cu  ceeace  aş  fi  constatat  despre 
bogomili.  Am  găsit  însă  urmă  despre  ea  în  „Viaţa 
sf.  Vasile  cel  Nou“,  despre  care  ni  se  spune,-  câ 
s’a  scris  în  veacul  al  X-lea.  La  noi  e  cunoscută  sub 
numirea  de  „Viaţa  sf.  Vasilie  cel  Nou  şi  înfricoşatele 
vămi  ale  văzduhului  şi  dreaptă  judecată  a  lui  Dum- 
nezeu“,  tipărită  la  Ciurcu  în  Braşov.  In  această 
carte  aflăm,  în  materia  ce  ne  priveşte,  cum  Grigorie, 
ucenicul  şi  biograful  sf.-lui  Vasilie  cel  Nou,  arată  o 
viziune  ce  o  avuse  cuvioasa  Teodora  [care-1  îngrijise 
pe  Sf.  Vasilie  cel  Nou],  cum  i  a  venit  moartea.  „Şi 
apropiindu-se  [moartea]  de  mine  cu  un  ciocănaş 
mi-a  desnodat  picioarele,  manile  şi  toate  armurile  şi 
mi-a  desnodat  şi  vinele  şi  cele  20  unghii  ale  mele 
şi  au  rămas  moarte  toate  mădulările  acelea  îndată“ 
(pag.  10]. 

Desfacerea  unghiilor  morţilor  [cum  porneşte 
aceasta  ideie  din  apocriful  creştin  amintit];  punerea 
unghiilor  în  sin  (cum  se  obişnueşte  şi  azi  la  poporul 
nostru,  spre  a  le  păstra  până  la  ziua  Judecăţii  din 
urmă]  şi  gătirea,  din  acele  unghii,  a  trâmbiţelor  de 
înviere  la  ziua  Judecăţii  din  urmă  —  formează  o  con¬ 
cepţie  de  creştinism  popular  românesc. 

In  punctele  tratate  până  aci,  evident,  folclorul 
românesc  din  stânga  Dunării  îşi  are  relaţiuni  foarte 
intime  cu  legendele  vechi  creştine,  cari  au  trăit 
pururea  în  Biserica  creştină,  ca  un  învăţământ  re¬ 
ligios,  dacă  nu  tocmai  oficial  sau  semioficios,  cel 
puţin  ca  ceva  tolerat  de  oficialitatea  bisericească,, 

1  S.  FI.  Marian  :  înmormântarea  la  Români,  482. 

2  D.  Russo:  Studii  bizantine,  pag.  21. 

reprezentând  concepţia  populară  a  creştinismului, 
cum  îl  înţelegeau  şi  mărturiseau  massele  populare. 

* 

Ar  fi  interesant  să  se  urmărească  concepţia  ro¬ 
mânească  din  dreapta  Dunării,  cu  privire  la  sf.  arhan¬ 
ghel  Mihail.  In  lipsă  de  izvoare  mai  bogate  de  infor¬ 
maţie,  cari  îmi  lipsesc,  pot  spune  ceva  numai  despre 
Românii  [caravlahii]  din  Bosnia.  La  aceştia  încă  se 
află  credinţa,  că  atunci  când  iese  sufletul,  acesta 
cercetează  toate  locurile  pe  unde  umblase  omul  în 
viaţă,  şi  numai  după  aceasta  „călătorie11  porneşte 
la  Dumnezeu  ori  la  Iad  şi  sufletul  mortului  e  însoţit 
de  sf.  arhanghel  Mihail.1 * 3  Tot  astfel  îl  găsim  pe 
Mihail  figurând  şi  ca  patron  personal  sau  al  casei 
la  Caravlahii  din  Bosnia.-  Regret  că,  lucrând  numai 
cu  ajutorul  cărţilor  mele,  n’am  putut  culege  infor¬ 
maţii  mai  bogate  despre  fraţii  din  dreapta  Dunării. 
In  basmele  aromâne  1  n’am  găsit  material  utilizabil, 
nici  pro,  nici  contra,  în  chestiunea  ce  ne  preocupă. 

Totuşi,  se  poate  afirma  cu  suficient  temeiu,  cred 
eu,  că  nici  folclorul  românesc  de  peste  Dunăre  nu 
vulnerează  convingerea  noastră,  că  în  credinţele 
poporului  nostru  nu  se  găsesc  elemente,  cari  ar  putea 
dovedi  amintita  supoziţiune  a  lui  B.  P.  Haşdeu  despre 
arhanghelul  Mihail  ca  dovadă  de  bogomilism  ro¬ 
mânesc. 

* 

Pentru  a  ne  convinge  şi  mai  deaproape  despre 
adevărul  pe  care-1  afirmăm,  trecem  acum  la  exa¬ 
minarea  cuprinsului  textelor  măhăcene,  publicate  de 
B.  P.  Haşdeu  şi  atribuite  influinţei  bogomilice,  punân- 
du-le  în  comparaţie  cu  ce  ştim,  în  locul  prim,  despre 
sf.  Arhanghel  în  raport  cu  bogomilii. 

In  textele  măhăcene  —  Rugăciune  de  scoaterea 
dracului,  Călătoria  Maicii  Domnului  la  Iad,  Apoca- 
lipsa  sf.  Pavel  şi  Cugetări  în  ora  morţii  —  atribuite 


1  T.  Filipescu:  Românii  din  Bosnia,  p.  222. 

*  O.  c.  235. 

3  Per.  Papahagi :  Basmele  Românilor. 

119 


REVISTA  TEOLOGICĂ 


de  B.  P.  Haşdeu  influinţei  bogomilice  pe  nedreptul,1 
se  face  pomenire  despre  sf.  arhanghel  Mihail,  dacă 
nu  ne  înşelăm,  d’abia  de  câteva  ori,2 *  iar  în  legenda  lui 
Avraam,  despre  care  nu  se  afirmă  a  fi  bogomilică 
(vezi  la  pag.  189 — 194]  încă  e  amintit  arhanghelul 
nostru. 

Intrun  loc,  însuşi  arhanghelul  spune  despre  sine, 
în  Călătoria  Maicii  Domnului  la  Iad,'6  că  s’a  rugat 
lui  Dumnezeu  pentru  păcătoşi,  dar  nu  a  fost  ascultat, 
aşa  că  mai  apoi  a  trebuit  să  se  roage  „cu  toţi  în¬ 
gerii"  şi  „cu  toate  cinurile  sfinţilor".4  Evident,  rolul 
atribuit  arhanghelului  este  acela  pe  care-1  are  la 
ortodocşi,  dovedit  cu  prisosinţă  de  noi  mai  sus.  El 
însă  n’a  fost  ascultat,  când  s’a  rugat  singur.  Cum 
se  putea  admite  aceasta  în  concepţia  bogomilică, 
de  a  fi  refuzat  de  Dumnezeu  tocmai  cel  mai  în¬ 
semnat  personaj  soteriologic  al  bogomililor  ?  Şi  cum 
se  potriveşte,  alături  de  această  micşorare  soterio- 
logică  a  arhanghelului,  ca  rugăciunile  sale  pentru 
păcătoşi  să  fie  ascultate  numai  când  i  se  ataşează 
„îngerii"  şi  mai  ales  „cinurile  sfinţilor"  —  pe  cari 
bogomilii  îi  excludeau  din  concepţia  lor  dogniatică- 
soteriologică? 

Va  urma).  Prot.  Dr.  GH.  CIUHANDU. 


1  Russo  (Studii  bizantine)  încă  a  dovedit-o  aceasta,  în  parte,  despre 
Cugetări  5n  ora  morţii,  că  fac  parte  din  Euhologiu!  ortodox. 

*  B.  P.  Haşdeu,  o.  c  311.  354,  362, 

s  B.  P.  Haşdeu,  o.  c.  354. 

4  0.  c.  3S2. 

MIŞCAREA  LITERARA. 

TINERETUL  ROMÂNIEI,  de  Dr.  Grigorie  Gh.  Comşa,  Epis¬ 
copul  Aradului  volum  de  342  pag.  format  8°.  Tiparul  Tipografiei 
Eparhiale.  Preţul  75  Lei.  —  Premiată  de  Academia  Română. 

Criza  actuală  fiind  de  ordin  moral,  autorul  cărţii,  Prea 
Sfinţitul  Grigorie  al  Aradului,  voeşte  prin  lucrarea  dc  faţă  să  vină 
în  ajutorul  celor  ce-şi  dau  seama  că  refacerea  poate  veni  numai 
dela  o  generaţie  nouă,  crescută  în  spirit  religio s-moral.  Azi, 
când  egoismul  cel  mai  feroce  bântue,  când  simţul  răspunderii 
a  scăzut,  sancţiunile  nu  există,  iar  îndeplinirea  datoriei  este 
doar  o  imaginaţie,  numai  prin  ideea  ca  omul  slujind  statul  este 
în  slujba  unui  Creator,  se  poate  obţine  ameliorarea.  Azi,  când 
popularitatea  nu  se  întemeiază  pe  merite  reale,  faţa  societăţii 
se  schimbă  numai  prin  idealuri  de  viaţă  mai  presus  de  om, 
arătate  de  Mântuitorul. 

De  aceea  autorul,  P.  Sî.  Episcop  Grigorie  al  Aradu'ui, 
arată  în  cartea  sa  necesitatea  îndrumării  religioase-moraie  a 
tineretului,  insistând  asupra  faptului  că  timpul  tinereţii  este  cel 
mai  potrivit  pentru  îndrumarea  reiigioasâ-morală.  Pildele  aduse 
de  P.  Sf.  Sa  din  vieţile  sfinţilor  şi  din  alte  isvoare,  arată  foloa¬ 
sele  educaţiei  religioase,  iar  expunerile  vaste  cu  privire  la  edu¬ 
caţia  religioasă-morală  în  familie,  şcoala  primară,  şcoala  secun¬ 
dară  şi  la  universitate,  în  sânul  tineretului  dela  sate  şi  din  ser¬ 
viciul  armatei,  sunt  contribuţii  serioase  pentru  opera  de  rege¬ 
nerare  a  vieţii  noastre.  Numai  despre  îndrumarea  religioasă- 
morală  a  tineretului  din  şcolile  secundare,  expunerea  cuprinde 
peste  100  pagini. 

Cartea  tratează  pe  larg  şi  despre  datoria  preoţilor  de  a 
preda  religia  în  şcoala  primară,  iar  pentru  tineretul  dela  sate 
şi  din  armată  se  dau  îndrumări  practice  de  o  reală  utilitate. 
Autorul  nu  uită  a  se  ocupa  şi  de  tineretul  muncitoresc,  de  lupta 
împotriva  necredinţei,  alcoolismului  etc.  Teoreticianul  găseşte 
aici  principiile  pedagogiei  moderne  aplicate  la  religie,  iar  omul 
practic  vaste  îndrumări  în  domeniul  aplicărei  în  viaţă  a  percep- 
telor  religiei  creştine. 

Cartea  vădeşte  nestrămutata  dorinţă  ca  problemele  tine¬ 
retului  să  fie  pe  întâiul  plan  al  muncei  oricăror  pedagogi  şi 
îndrumători  de  suflete.  Aceasta  în  înţelesul  că  nu  Ia  Pestalozzi 
şi  alţi  pedagogi  mai  vechi  şi  mai  noui  trebue  să  ne  ducem  mai 
întâi,  ci  la  Hristos,  care  a  avut  cele  inai  bune  metode  în  faţa 

pescarilor  şi  a  mamelor  cu  prunci  în  braţe.  Fireşte  că  autorul 
utilizează  în  cartea  sa  şi  pedagogii  mai  vechi  şi  noi.  Premierea 
cărţii  de  către  Academia  Română  ne  dispensează  să  mai  insi¬ 
stăm  asupra  valorii  acestei  cărţi  scrise  cu  multă  trudă  de  unul 
dintre  vajnicii  apărători  ai  românismului  şi  ortodoxiei  la  graniţa 

de  vest  a  României.  Prof.  Dr.  n.  POPOVict 

* 

PROBLEMA  RELIGIOASĂ  ÎN  ŢARA  NOASTRĂ,  de  Victor 
N.  Popescu.  Bucureşti  1933.  Pag.  55.  Lei  30. 

Autorul  acestei  cărţi  are  perîectă  dreptate  când  scrie: 
„Toată  problema  sufletească  a  oricărui  popor  e  o  problemă  re¬ 
ligioasă,  căci  de  felul  cum  se  manifestă  religios  depind  şi  cele¬ 
lalte  manifestări  sufleteşti  ale  lui“.  Judecata  în  lumina  acestei 
juste  afirmaţii  chestiunea  îndrumării  religioase  a  neamului 
câştigă  o  covârşitoare  importanţă. 

Pastoralele  noastre  însă  bolesc  de-o  meteahnă  congenitală : 
nu  sunt  zidite  suficient  pe  temelia  unei  profunde  psihologii  re¬ 
ligioase  a  poporului  nostru.  DI  V.  Popescu  are  meritul  de  a 
face  un  lăudabil  început  de  cercetări  în  domeniul  acesta.  In 
afară  de  „Psihologia  vieţii  religioase"  a  domnului  profesor  L.  Bo- 
loga  dela  şcoala  normală  „Ă.  Şaguna"  din  Sibiu,  nu  cunosc  o 
carte  care  să  se  asemene  în  această  privinţă  cu  broşura  diui 
V.  Popescu. 

Broşura  cuprinde  următoarele  capitole:  1.  Prefaceri  sociale 
şi  fenomene  religioase.  2.  Urmările  răsboiului  asupra  vieţii  re¬ 
ligioase  şi  morale  a  satelor.  3.  Conflictul  religios  între  sate  şi 
oraşe.  4.  Aspecte  din  pietatea  populară.  5.  Riturile  şi  conştiinţa 
religioasă.  6.  Configuraţia  religioasă  a  oraşelor.  7.  Viaţa  reli¬ 
gioasă  a  burghezimii.  8.  Sufletul  rurarilor  deveniţi  orăşeni.  9. 
încotro  merge  religiositatea  orăşenilor.  10.  încotro  mergem? 
Premisa  cea  mare  a  oricăror  cercetări  psihologice  este  simţul 
de  observaţie.  Autorul  îl  are  —  ascuţit.  Iar  concluziile  pe  care 
le  formulează  pe  baza  observaţiilor  şi  constatărilor  sale  sunt 
cu  atât  mai  preţioase,  cu  cât  ele  izvoresc  din  iubirea  de  neam, 
nu  din  pură  şi  rece  curiozitate  ştienţifică. 

Cercetările  dlui  V.  N.  Popescu  sunt  dintre  cele  mai  pre¬ 
ţioase  prolegomene  la  o  temeinică  pastorală.  N.  C. 

* 

VIAŢA  ŞI  OPERA  PICTORULUI  MIŞU  POPP,  de  C.  Co~ 
manescu,  C.  Popp  şi  V.  Vătăşianu.  Braşov.  Tip.  „Unirea".  1932. 
Pag.  55+XXXL 

împlinirea  alor  40  de  ani  dela  moartea  pictorului  ardelean 
Mişu  Popp  a  sugerat  celor  trei  autori  fericitul  gând  de  a  scoate 
la  lumina  publicităţii  viaţa  şi  activitatea  atât  de  îmbelşugată  a 
celuice  a  introdus  clasicismul  în  pictura  ardelenească. 

De  bună  seamă  Mişu  Popp  nu  a  fost  un  necunoscut  nici 
înainte  de  apariţia  cărţii  despre  care  vorbim.  Viaţa  iui  adevă¬ 
rată,  bogată  în  peripeţ  i  şi  plină  de  râvna  şi  pasiunea  pentru 
artă  însă  nu  se  revelează  în  toată  strălucirea  decât  celuice 
citeşte  documentata  şi  amănunţita  biografie  alcătuită  de  C.  Co- 
manescu,  precum  şi  iscusit  povestitele  amintiri  ale  dlui  C.  Popp, 
strănepotul  pictorului. 

Nu  mai  puţin  valoros  este  studiul  dlui  V.  Vătâşianu  despre 
„Opera  pictorului  Mişu  Popp",  care  după  judicioase  aprecieri 
îi  fixează  pictorului  braşovean  locul  cuvenit  în  istoria  plasticei 
româneşti. 

Din  lista  operelor  pictoriceşti  ale  lui  Mişu  Popp,  publicată 
la  sfârşitul  volumului,  rezultă,  că  iscusitul  mânuitor  a!  penelului 
a  zămislit  un  număr  deadreptul  impresionant  de  tablouri:  294 
în  uleiu,  21  desene  în  creion,  34  schiţe  în  creion  sau  peniţă. 
Afară  de  acestea  Mişu  Popp  a  pictat  singur,  sau  în  colaborare 
cu  alţii,  15  biserici.  N.  C. 

* 

CURS  DE  CATIHETICĂ,  SAU  METODICA  REIIG1UNII, 
de  Dr.  Petru  Barbu.  Ed.  III.  Caransebeş  1933. 

Cartea  încercatului  pedagog  dela  Caransebeş  apare  în 
ediţia  a  treia  la  timp  foarte  potrivit  şi  are  menirea  înaltă  de  a 
îndruma  pe  preoţii-catiheţi  în  munca  grea  a  catehizării  genera¬ 
ţiei  tinere  din  şcolile  primare.  Ediţiunea  aceasta  se  deose¬ 
beşte  de  celelalte  prin  câteva  schimbări  în  text  şi  prin  adau¬ 
suri  noi,  cari  sunt  în  favorul  cărţii  zidite  pe  temeiul  unei 
munci  şi  experienţe  îndelungate.  Autorul  îşi  dă  silinţa  să  prezinte 
un  manual  corespunzător  ştiinţei  şi  recerinţelor  pedagogice 
(ex.  şcoala  activă)  „care  trece  —  precum  spune  în  prefaţa 
cărţii  —  marginile  ortodoxiei  cu  te  oriile  sale  referitoare  la  în¬ 
văţământul  religios".  Temerea  aceasta  de  inovaţii  pripite  este 
foarte  justă  mai  ales  în  zilele  noastre,  când  însufleţirea  unilate¬ 
rală  pentru  tot  ce  este  strein  şi  nou  face  pe  mulţi  să  treacă 
dintr’un  extrem  într’altul. 

In  manualul  de  faţă  se  ţine  seamă  de  încercările  pedago¬ 
giei  contemporane  pentru  realizarea  unei  catehizări  care  are  ca 
scop  formarea  de  caractere  religioase-morale.  Când  se  foloseşte 
de  rezultatele  pedagogiei  moderne  autorul  păslrează  faţă  de 
acestea  rezerva  impusă  de  experienţa  unei  vieţi  jertfite  în  în¬ 
drumarea  viitorilor  preoţi. 

îndrumările  teoretice  din  partea  primă  a  cărţii  le  ilustrează 
cu  câteva  lecţii  practice,  cari  fac  ui  serviciu  deosebit  viitomlui 
catehe1,  ajutându-1  să  înţeleagă  cu  uşurinţă  sfaturile  înţelepte 
şi  iniţiindu-l  în  munca  grea  ce-1  aşteaptă.  In  îndrumările  sale 
teoretice,  precum  şi  în  lecţiile  practice  autorul  dovedeşte  un  deo¬ 
sebit  tact  pedagogic,  punând  materialul  religios  în  legătură  vi- 

talâ  cu  elevul.  In  forma  aceasta  sc  poate  evita  un  mare  ne¬ 
ajuns  în  catehizare  şi  anume  convingerea  câ  învăţământul  reli¬ 
gios  nu  ar  avea  nici  o  legătură  cu  viaţa  omului  de  azi. 

Singur  faptul  că  această  carte  ştiinţifică  apare  în  ediţia 
treia  este  o  recomandaţie  călduroasă  pentru  ea.  Şi  suntem 
convinşi  că  ea  va  contribui  Ia  o  îmbunătăţire  a  catehizării  şi 
pe  această  cale  la  o  sănătoasă  îndrumare  a  fiilor  neamului  nostru. 

Dr.  N.  T. 

* 

/.  C.  Câtuueanu,  proî.  univ.  din  Ciuj:  IM  FAŢA  PRI¬ 
MEJDIEI.  Institutul  de  arte  grafice  „Ardealul1*,  Cluj  1932.  Pa¬ 
gini  96.  Preţul  15  Lei. 

Dl  profesor  Cătuneanu  dela  Cluj,  prin  cartea  dsale  „In 
faţa  primejdiei"  în  care  a  strâns  10  articole  publicate  în  re¬ 
vista  clujană  „înfrăţirea  Românească"  între  anii  1926—1931,  ri¬ 
dică  cortina  logilor  masonice  pentru  a  îi  văzute  în  toată  goli¬ 
ciunea  lor.  Şi  sunt  urite  de  tot. 

La  noi  s’a  scris  foarte  puţin  despre  aceste  cârtiţe  cari 
sapă  la  temelia  ordinei  creştine,  sociale  şi  politice,  cu  toate 
că  cea  mai  veche  înfrăţire  masonică  în  ţara  noastră  —  du¬ 
rere  —  datează  dela  anul  1872. 

Cartea  aceasta  dă  rol  precumpănitor  în  acţiunea  acestei 
societăţi  oculte,  elementului  jidovesc. 

„In  faţa  primejdiei"  este  scrisă  în  deosebi  în  atenţiunea 
acelora  dintre  creştini,  cari  acum  fac  parte  din  „secta  scele¬ 
rată"  a  francmasoneriei. 

Tactica  urmată  de  francmasoni  este  externă  şi  internă. 
Cea  dintâi  este  pentru  marele  public,  în  faţa  căruia  simulează 
o  acţiune  inocentă  pentru  binele  omenirii  spunând  că  urmăresc 
emanciparea  ei  prin  practica  ajutorului  desinteresat  şi  prin  apli¬ 
carea  tot  atât  de  desinteresatâ  a  principiilor:  fraternitate,  ega¬ 
litate  şi  libertate ;  iar  cea  de  a  doua  este  secretă,  invizibilă, 
incontrolabilă  şi  rezervată  şefilor  francmasoneriei.  Secretul  este 
impus  printr'un  jurământ  cumplit:  „Să  mi  se  ardă  buzele  cu 
un  fier  roşu,  să  mi  se  taie  mâna,  să  mi  se  smulgă  limba  din 
gură,  să  mi  se  reteze  gâtul,  cadavrul  meu  să  fie  spânzurat  în 
lojă  în  timpul  când  se  lucrează  la  admiterea  unui  nou  frate 
spre  a  servi  de  batjocură  infidelităţii  mele  şi  drept  spaima 
pentru  alţii"...  Pe  lângă  tot  secretul,  se  ştie  însă  şi  este  lucru 
verificat,  că  francmasonii  urmăresc  două  lucruri :  1.  Distrugerea 
bazelor  economice  şi  financiare  ale  societăţii  prin  cosmopolitism 
şi  comunism,  şi  2.  Distrugerea  bazelor  metafizice-religioase  ale 
acesteia,  prin  ateism  şi  materialism. 

Pentru  a  ne  putea  da  seama  cât  sunt  de  curioase  unel¬ 
tele  de  lucru  aie  acestor  omorîtori  de  suflete  pentru  ajungerea 
acestor  două  scopuri,  dăm  aici  în  citat  mărturiile  lor,  dupâcum 

ni  le  aduce  la  lumină  cartea  de  care  vorbim  „Fraternitate  în 
francmasonerie  (înseamnă)  tendinţa  de  a  constitui  un  stat  în 
stat  cu  mijloace  şi  cu  o  funcţiune  independente  de  stat  şi  necu¬ 
noscute  statului,  un  stat  deasupra  statului. . .  un  stat  în  contra 
statului. 

Egalitate  (înseamnă)  egalizarea  proprietăţii...  contractele 
trebuiesc  rupte  şi  dreptul  nescris  desfiinţat. 

Libertate...  (înseamnă)  independenţă  fără  margini  şi  re¬ 
stricţii,  sustrasă  dela  orice  fel  de  autoritate ;  (înseamnă)  inde¬ 
pendenţa  spiritului  care  nu  poate  îi  stânjenită  prin  nici  o  re¬ 
velaţie,  nu  poate  fi  limitată  prin  nici  o  dogmă ;  (înseamnă)  in¬ 
dependenţa  voinţii,  care  nu  se  supune  la  nici  o  putere,  care 
nu  recunoaşte  nici  Rege,  nici  Papă  (preoţi)  nici  Dumnezeu. 

Cu  ajutorul  libertăţii  (astfel  interpretată)  ca  pârghie  şi 
cu  pasiunile  omeneşti  ca  punct  de  sprijin  vom  răsturna 
pentru  totdeauna  pe  Rege  şi  pe  Preoţi,  aceşti  inamici  neîndu¬ 
plecaţi  ai  neamului  omenesc,  mai  funcşti  pentru  omenire  decât 
tigrii  pentru  celelalte  animale". J 

Aceste  trei  principii  aplicate  după  secretul  francmason, 
au  adus  în  Franţa  veacului  al  XVIII-lea  atâtea  vărsări  de  sânge 
prin  marea  revoluţie,  care  este  mama  bolşevismului. 

Mai  departe :  „ Legea  (trebue  să  o  combaţi)  pentrucâ  nu 
este  armonie  perfecta  între  drepturile  omului  izolat  şi  datoriile 
Omului  Social  în  Societate...  Proprietatea  (trebue  să  o  com¬ 
baţi)  pentrucâ  pământul  nu  aparţine  nimănui  şi  produsele  lui 
aparţin  tuturor  în  măsura  trebuinţelor  reale  de  bun  traiu  ale 
fiecăruia.  Religia  (trebue  să  o  combaţi)  pentrucâ  religiile  nu 
sunt  decât  sisteme  filozofice  datorite  unor  oameni  de  geniu, 
sisteme  pe  cari  popoarele  le-au  adoptat  sub  condiţia  expresa 
ca  să  contribue  a  le  aduce  un  spor  de  bun  traiu  pentru  ele... 
(Aceste  trei)  sunt  asasinii  cărora  le-am  jurat  râsbunaru  în 
modul  cel  mai  manifest,  sunt  duşmanii  cărora  le-am  jurat  un 
răsboi  de  exterminare  fără  milă,  un  răsboi  de  moarte.  Din 
aceşti  trei  duşmani  infami,  Religia  trebue  să  fie  grija  conslantâ 
a  atacurilor  noastre  ucigătoare"...  3 

Lupta  contra  religiei,  vedem  deci,  că  figurează  pe  primul 
plan.  Pildă  de  aplicare  a  programului  francmason  avem  în 
Rusia  bolşevică.  Şi  francmasonii  se  bucură  când  îşi  văd  fătul 
scăldat  în  sânge.  Aşa  vreau  ei  sâ  domineze  lumea.  Aşa  vreau 
ei  să  regenereze  societatea.  Prin  silnicie,  prin  dictatură,  prin 
sânge,  prin  distrugerea  oricărei  ordine  de  drept  şi  în  fine  înţe¬ 
legând  prin  cosmopolitism,  comunism  şi  materialism,  toate  stro¬ 
pite  cu  ateism.  Istoria  culturii  ne  spune  însă  că  „ateismul  nu 
este  o  stare  normală  a  omului,  pentrucâ  ceeace  deosebeşte 

J  Pag.  12  şl  13. 

2  Pag,  57  şi  8. 

pe  om  de  animal  este  schinteia  divină  din  om :  duhul  care-1 
pune  în  legătură  cu  Cerul.  Din  această  legătură  a  omului  cu 
divinitatea  s’a  născut  religia  şi  din  religie  rezultă  bazele  mo¬ 
rale  ale  aşezării  sociale  de  astăzi".  Aceste  baze  voiesc  ei  să 
le  distrugă.  Dar  acest  lucru  este  cu  neputinţă,  pentrucă  Dum¬ 
nezeu  nu  poate  fi  distrus. 

Creştinismul  ca  societate,  a  învăţat  dela  însuşi  întemeie¬ 
torul  său  cum  să  aplice  principiile  de  bază  ale  vieţii  şi  ale  so¬ 
cietăţii.  Fraternitatea  în  creştinism  îşi  are  temeiul  în  legătura 
de  fiiiaţiune  a  tuturora  cu  Tatăl  nostru.  Fundamentul  acestei 
fraternităţi  stă  aşezat  pe  cel  al  paternităţii  spirituale  a  lui  Dum¬ 
nezeu.  De  aici  isvoreşte  ideea  carităţii  creştine  şi  egalitatea 
între  oameni.  „Nu  este  deosebire  între  iudeu  şi  elin,  întrucât 
acelaş  Hristos  este  Domnul  tuturor".  De  egalitate  nu  poate  fi  vorba 
decât  acolo  unde  este  duhul  lui  Hristos,  iar  unde  este  acest 
duh,  acolo  este  şi  libertate.  Numai  aşa  se  poate  înţelege  liber¬ 
tatea,  dacă  oamenii  sunt  pătrunşi  de  duhul  lui  Hristos  şi  dacă 
cugetă  şi  voiesc  creştineşte.  Silnicia  nu  cadrează  cu  creşti¬ 
nismul.  Procedura  lui  este  moderată.  Tot  ce  se  adresează  su¬ 
fletului  nu  se  impune  cu  violenţă.  Biserica  Iui  Hristos  în  cali¬ 
tatea  sa  de  realizatoare  a  principiilor  social-creştine  îndeamnă 
la  muncă  cinstită,  sancţionează  lenea:  „cine  nu  lucrează,  nici 
să  nu  mănânce".  Este  şi  creştinismul  o  doctrină  revoluţio¬ 
nară:  nu  pacea,  ci  sabia  ucigătoare  de  păcat  a  adus-o  Mân¬ 
tuitorul  pe  pământ,  bine  ştiind  că  nu  revoluţia  economică  ci 
cea  sufletească  poate  reforma  societatea.  Prin  iubire  se  revo¬ 
luţionează  sufletele:  „Toate  limbile  omeneşti  şi  îngereşti  de 
le-aş  vorbi...  şi  darul  prorociei  de  aş  avea...  şi  orice  ştiinţă...  şi 
toată  averea  mea  de  aş  face-o  milostenie...  dacă  dragoste  nu 
am,  nimic  nu  sunt".1  Numai  Dumnezeu  —  omul,  Isus  Hristos 
a  putut  transforma  lumea.  Nimeni  altul  nu  o  va  mai  putea. 

Fericirea  oamenilor  —  în  lumina  Evangheliei  —  este  legată 
de  ceeace  este  netrecător,  este  legată  de  pacea  sufletească  pe 
care  o  poate  da  numai  şi  numai  Biserica  lui  Hristos.  Numai 
aceasta  poate  îndulci  asperităţile  luptei  pământeşti.  Starea  ma¬ 
terială  nu  poate  ajuta  nimic  acolo  unde  sufletul  este  văduvit  de 
dragoste.  Numai  dragostea  din  suflete  poate  nivela  atât  asperi¬ 
tăţile  materiale  cât  şi  cele  spirituale. 

Cartea  distinsului  proî.  I.  C.  Cătuneanu  dela  Facultatea  de 
drept  din  Cluj,  cu  cele  96  de  pagini,  scrise  cu  atâta  dragoste 
de  lege  şi  de  neam,  trebuie  citită  de  toţi  aceia  cari  vreau  să 
cunoască  cum  lucrează  cârtiţele  din  lojile  celor  trei  stele  miste¬ 
rioase.  N.  BELEA. 


'  I  Cor.  13  1—3. 

ICONOCLAŞTI  ŞI  APOSTAŢI  CONTIMPORANI,  de  loan 
Oh.  Savin,  profesor  de  teol.  fund.  Ia  Facultatea  de  teologie  din 
Chişinău.  Bucureşti,  Tipografia  cărţilor  bisericeşti  1932.  Pagini 
105.  Preţul  Lei  50. 

Articolele  apologetice  cuprinse  în  această  carte,  au  văzut 
lumina  mai  întâi  în  foiletonul  ziarului  „Calendarul"  din  capitală. 
Autorul  şi-a  strâns  gândurile  înalte,  în  cărticica  cu  titlul  de  mai 
sus  şi  ridica  astfel  paratrăsnetul  în  faţa  norilor  negri  de  desechi- 
libru’  moral  şi  sufletesc,  cari  se  înalţă  din  toate  părţile.  Este  o 
carte  de  actualitate  şi  de  avantpost.  Problema  bolşevismului  şi  a 
francmasoneriei  este  pusă  în  faţa  creştinismului,  arătându-se 
astfel  cu  ce  arme  şi  sisteme  şi-a  săpat  groapa  Rusia  de  astăzi. 

Dl  Savin  cercetează  conştiinţele  moderne  cari  îşi  mobili¬ 
zează  numai  raţiunea  pentru  a  salva  sufletul  şi  trupul.  E  ştiut 
însă  de  mult,  că  încercările  raţiunii  în  materie  de  salvare  mo¬ 
rală,  au  avut  totdeauna  la  capăt  un  inevitabil  faliment.  Pentruce? 
Pentrucă  raţiunea  poate  teoretiza  numai,  poate  da  lumină  fără 
căldură,  poate  elabora  chiar  şi  faimoase  planuri  cincinale;  dar 
numai  sentimentul  religios  te  face  să  iubeşti,  să  te  jertfeşti  şi 
să  te  mântuieşti.  Despre  acest  lucru  spune  autorul :  „religia 
înseamnă  nu  numai  o  atitudine  teoretică  faţă  de  divinitate,  ci 
şi  o  atitudine  practică  izvorâtă  din  raportul  faţă  de  ea". 

Cartea  aceasta  este  folositoare  mai  ales  păturei  noastie 
intelectuale.  Iată  ce  spune  autorul :  „Indiferenţi  pentru  problemele 
de  natură  religioasă  asistăm  toţi,  cu  o  condamnabilă  nepăsare, 
la  acest  dureros  proces  de  destrămare  a  unităţii  noastre  sufle¬ 
teşti.  Credinţa  se  macină  astăzi  şi  se  destramă.  Neîngrijită  de 
oficialitate,  desconsiderată  de  intelectualitate,  diformată  de 
curentele  atee  şi  oculte  al  francmasoneriei,  teosofiei  şi  a  unei 
filosofii  disolvante"... 

După  citirea  ei  —  fiecare  îşi  va  putea  preciza  —  o  atitudine 
faţă  de  lume  şi  viaţă,  dacă  a  orbecăit  până  acum  plin  de  indi¬ 
ferentism  religios,  sau  dacă  şi-a  acoperit  atitudinea  cu  plasa 
ignoranţei,  care  de  bună  seama  nu-i  va  justifica  sufletul  la  ceruri. 

Cartea  dlui  profesor  G.  Savin  este  o  admirabilă  apolo¬ 
getică,  scrisă  isteţ  şi  fără  greoiul  balast  ştienţific,  care  i-ar  în- 
greuia  citirea  din  partea  mirenilor  neiniţiaţi  în  larga  terminologie 
teologică.  N.  B. 

„FRĂŢIA  ORTODOXĂ  ROMÂNA"  (F.  O.  R.).  Apelul 
adresat  de  distinşii  profesori  ai  universităţii  din  Cluj  către  toţi. 
fiii  Bisericii  ortodoxe  din  mitropolia  Ardealului  —  de  a  veni  la 
Cluj  spre  a  se  constitui,  amăsurat  cerinţelor  vremii,  intr’o  societate 
la  temeliile  căreia  să  stea  ortodoxia  cu  puterile  ei  spirituale, 
precum  şi  ideia  naţională  şi  care  să  facă  mai  simţită  influenţă 
binefăcătoare  a  principiilor  creştine  in  viaţa  noastră  publică  şi 
particulară  —  a  avut  un  răsunet  deosebit  de  puternic.  Mii  şi 
mii  de  mireni  intelectuali  au  ţinut  să  vină  la  Cluj  în  ziua  me¬ 
morabilă  de  5  Martie,  spre  a  vedea  cu  proprii  lor  ochi  cum  se 
ridică  fortăreaţa  cea  nouă  de  apărare  a  neamului  şi  a  Bisericii. 

Programul  serbărilor  s'a  început  deja  Sâmbătă  (4  Martie) 
cu  sfânta  slujbă  a  vecerniei,  litiei  şi  privegherii  făcuta  în  sobor 
la  ambele  biserici.  Duminecă  dimineaţa  s'au  oficiat  două  liturghii 
arhiereşti  cu  predici  ocazionale  la  sfârşit  şi  anume  în  biserica 
cea  veche  de  către  P.  S.  Sa  arhiereu!  Dr.  V.  Stan,  la  care  au 
care  asistat  1.  e.  S.  Sa  Mitropolitul  Nicolae  şi  PP.  SS.  LL.  Ioan 
al  armatei  şi  Grigorie  ai  Aradului,  iar  în  biserica  cea  nouă  de 
către  P.  S.  Sa  arhiereul  Dr.  Andrei  Cri^anul,  la  care  au  asistat 
1.  P.  S.  Sa  Patriarhul  Miron  şi  PP.  SS.  i  L.  Roman  al  Orăzii, 
Nicolae  al  Clujului  şi  arhiereul  Titu,  vicarul  arhiepiscopiei  de 
Bucureşti.  După  sf.  liturghie  toţi  cei  prezenţi  s’au  dus  în  pro¬ 
cesiune  până  la  Teatrul  naţional  unde  s’au  ţinut  adunările  şi 
care  cu  toată  mărimea  lui  s’a  dovedit  a  fi  mult  prea  mic  pentru 
a  putea  cuprinde  mulţimea  mare  care  se  adunase. 

Corul  episcopiei  a  intonat,  sub  conducerea  dini  prof.  A. 
Bena,  frumosul  imn:  „Tot  pământul  să. se  închine  Ţie".  Apoi 
a  urmat  cuvântul  de  deschidere  al  adunării  rostit  de  către  P. 
S.  Sa  Nicolae  al  Clujului  care  a  spus,  ca  „ceeace  ne  împinge 
la  o  luptă  nouă  sub  semnul  crucii,  sunt  primejdiile  recile  ce-şi 
flutură  aripile  negre  peste  pământul  statului  naţional  întregit. . . 
Biserica  solicită  cinstea  de*a  contribui  prin  forţele  ei  numerice 
şi  morale  la  împlinirea  marilor  porunci  dictate  de  gravitatea 
ceasului  de  faţă".  După  cuvântarea  P.  S,  Sale  s’a  constituit 
biroul  adunării  în  felul  următor:  Preşedinte:  Prof.  Ioan  Lupaş, 
vicepreşedinţi:  d-nii  prof.  Gh.  Bogdan-Duică,  Nicolae  Zigre, 
iustin  Marşieu,  Nicolae  Colan  şi  Pavel  Liuba.  Secr  tar  generai 
dl  Ioan  Mateiu.  Secretari  de  şedinţe  d-nii:  G.  Stânescu  şi  V. 
Vlaicu.  Verificatori:  d-nii  general  Hanzu,  Ionel  Comşa,  Alexandru 

Dragomir  şi  Anton  Mandeal.  In  comisia  pentru  înscrierea  de 
membri  noui  au  fost  aleşi  d-nii:  Sabin  Cioran,  Oct.  Sglimbea, 
Eugen  Enescu  şi  M.  Faraschivescu,  iar  in  comisia  de  censori 
d-nii :  V.  Stanciu,  Lucian  Borcia,  Ascaniu  Crişan  şi  Cornel  Cor- 
neanu. 

Păr.  proî.  Lupaş  mulţumeşte  pentru  cinstea  ce  i  s’a  făcut 
şi  constată,  că  marea  adunare  de  azi  are  un  precedent  istoric 
într’un  congres  biblic  convocat  de  Vlădica  Pavel  la  1570  pentru 
a  determina  preoţimea  la  cumpărarea  şi  cetirea  intensivă  a  căr¬ 
ţilor  religioase. 

S’au  expediat  telegrame  omagiale  M.  S.  Regelui  Carol  şi 
dlui  Ministru  al  Cultelor  D.  Guşti. 

I.  P.  S.  Sa  Patriarhul  Miron  a  arătat  pe  larg  primejdiile 
care  ne  determină  să  strângem  din  nou  rândurile  şi  a  prezentat 
într’o  lumină  nouă  obligamentele  pe  care  le  aduce  cu  sine  astăzi 
„Dumineca  ortodoxiei". 

In  mijlocul  unei  atmosfere  de  nedescrisă  însufleţire  şi-a 
rostit  apoi  înalt  Prea  S.  Sa  Mitropolitul  Nicolae  cuvântarea  sa 
de  orientări  programatice,  publicată  în  fruntea  numărului  de 
faţă  al  revistei.  O  profundă  impresie  a  produs  asupra  tuturor 
celor  de  faţă  rugăciunea  frumoasă  şi  adânc  simţită  pe  care  a 
înălţat-o  la  cer  episcopul  octogenar  şi  mărturisitor  al  Orâzii,  P. 
S.  Sa  Roman.  A  vorbit  apoi  cu  mult  avânt  şi  documentat  P. 
S.  Sa  Grigorie  al  Aradului  despre  apostolatul  laic,  dovedind  cu 
prisosinţă  din  Scriptură  şi  din  istoria  bisericească  universală  şi 
naţională  existenţa  acestui  apostolat.  Răspicată  a  fost  cuvân¬ 
tarea  dlui  Aurel  Vlad,  membrul  distins  şi  activ  al  vieţii  noastre 
publice,  care  spunea,  că  numai  adăpându-ne  la  izvoarele  cre¬ 
dinţei  strămoşeşti  vom  putea  rezista  tuturor  primejdiilor  care 
ne  ameninţă.  De  aceea,  înapoi  la  Hristos! 

In  numele  studenţimii  universitare  au  vorbit  cu  entuziasmul 
şi  idealismul  caracteristic  sufletului  tinăr,  d-nii :  Grigorie  Popa 
pentru  Cluj,  Grigorie  T.  Marcu  pentru  studenţii  din  Mitropolia 
Ardealului  aflători  la  facultatea  teologică  din  Cernăuţi  şi  I.  Dă- 
râban  pentru  academiile  din  Oradea.  Şedinţa  I.  a  luat  sfârşit 
după  cetirea  mai  multor  telegrame  de  aderenţă. 

In  şedinţa  de  după  masă  (ora  4)  s’a  cetit  de  către  dl 
Vaier  Moldovan  şi  s’au  votat  cu  unanimitate  Statutele  socie¬ 
tăţii.  Dl  preş.  I.  Lupaş  a  declarat  asociaţia  „Frăţia  Ortodoxă 
Română"  de  constituită,  iar  I.  P.  S.  Sa  Mitropolitul  Nicolae  i-a 
împărtăşit  în  numele  său  şi  al  celorlalţi  ierarhi  arhiereasca  bine¬ 
cuvântare. 

Dl  Rector  al  Acad.  teol.  din  Sibiu  N.  Colan  a  propus  să 
îacă  parte  din  comitetul  de  conducere  al  asociaţiei  —  iar  adu¬ 
narea  i-a  ales  prin  aclamaţie  —  pe  următorii : 

Eparhia  Cluj :  d-nii  Sextil  Puşcariu,  Vaier  Moldovan,  Victor 
Stanciu,  Silviu  Dragomir  şi  Ion  Matei. 

Arhidiecezâ :  d-nii  Gh.  Bogdan-Duică,  Aurel  Vlad,  Nicolae 
Colan,  Ion  Moşoiu  şi  Aurel  Demian. 

Eparhia  de  Orade:  d-nii  Ion  Papp,  Pompiliu  Dan,  Teodor 
Neş,  Teodor  Popa  şi  Ion  Costa. 

Eparhia  de  Arad :  d-nii  Marius  Sturza,  Iustin  Marşieu,  As- 
caniu  Crişan,  Gh.  Cioban  şi  C.  Băran. 

Eparhia  Caransebeşului :  d-nii  D.  I.  Murărescu,  D.  Evuţian, 
I.  Corneanu  şi  Gh.  Dobrin, 

A  urmat  apoi  conferinţa  deosebit  de  interesantă  şi  bogată 
în  cuprins  a  părintelui  profi  I.  Lupaş,  despre  opera  culturală  şi 
educativă  a  Bisericii  ortodoxe  în  viaţa  poporului  român.  La 
sfârşitul  ei  dl  ing.  Meteş  i-a  oferit  în  numele  prietenilor  şi  al 
admiratorilor  un  toc  de  aur. 

Dl  Ascaniu  Crişan  a  cetit  următoarea  solie  trimisă  din  Adu¬ 
narea  de  constituire  a  Societăţii  mirenilor  „Frăţia  Ortodoxă  ro- 
mână“,  ţinută  la  Cluj  în  5  Martie  1933,  către  toţi  credincioşii 
Mitropoliei  ortodoxe  din  Ardeal,  Banat,  Crişana  şi  Maramureş: 

Biserica  ortodoxă  este  mama  iubitoare  a  Neamului  româ¬ 
nesc.  Ea  l-a  povăţuit  prin  toate  încercările  şi  primejdiile  învi- 
foratului  trecut  istoric  pe  drumul  marilor  înfăptuiri  şi  al  strălu¬ 
citelor  izbânzi  naţionale.  Ea  I-a  mângâiat  în  clipele  de  restrişte, 
înoindu-i  nădejdea  în  biruinţa  dreptăţii  şi  s’a  bucurat  împreună 
cu  el  în  clipele  senine  ale  acestei  biruinţi. 

Devotata  purtare  de  grije  a  sfintei  noastre  Biserici  ne-a 
pregătit  şi  unitatea  politică,  la  temelia  căreia  stau  atâtea  su¬ 
ferinţe  şi  atâtea  jertfe  curate. 

Când  această  instituţie  sfântă  şi-a  verificat  rostul  ziditor 
şi  izbăvitor  în  trecutul  vijelios  al  neamului  nostru,  nu  e  decât 
prea  firesc  ca  şi  în  zilele  de  cumplite  încercări  ale  prezentului 
toate  nădejdile  înţelepte  să  fie  îndreptate  spre  scutul  divin  al 
aceluiaş  aşezământ. 

Viaţa  noastră  particulară  şi  obştească  este  bântuită  de 
cele  mai  crude  lipsuri  şi  necazuri.  Pricina  acestora  trebue  cău¬ 
tată  în  păcatele  cari  ne  întunecă  idealurile,  de  aceea  tămă¬ 
duirea  suferinţelor  nu  poate  veni  decât  prin  puterile  credinţei 
şi  moralei  propovăduite  de  Biserica  noastră  ortodoxă.  Mântui¬ 
torul  nostru  Isus  Hristos  este  şi  astăzi  marele  doftor  al  sufle¬ 
telor  chinuite  de  povara  păcatelor.  Evanghelia  Lui  tămădui¬ 
toare  şi  călăuzitoare  către  împărăţia  lui  Dumnezeu,  trebue  să¬ 
dită  zi  de  zi  în  sufletele  noastre,  in  viaţa  noastră  obştească, 
pentru  că  numai  astfel  neamul  nostru  se  va  putea  înzdrâveni 
din  nou  ca  să  fie  gata  a  înfrunta  eroic  toate  primejdiile,  din 
oricare  parte  s’ar  ivi  ele,  ameninţând  aşezământul  nostru  re¬ 
ligios  şi  de  neam. 

Fiindcă  Isus  cârmueşte  şi  îndreptează  cu  putere  dumne¬ 
zeiască,  nu  cu  slăbiciune  omenească. 

Dascălul  care  se  va  inspira  din  iubirea  lui  Isus  faţa  de 
cei  mici,  va  zidi  sufletul  tinerimii  cu  mai  multă  dragoste  şi 
pricepere ;  judecătorul,  care  se  va  inspira  din  dreptatea  lui 
Hristos  va  fi  mai  drept  în  judecarea  pricinilor  omeneşti;  dof¬ 
torul,  care  se  va  inspira  din  mila  lui  Hristos,  va  fi  mai  de¬ 
votat  în  slujba  alinării  suferinţelor ;  chivernisilorul  averii  publice 
cu  frica  Iui  Dumnezeu  va  fi  mai  cruţător  —  cu  un  cuvânt  toate 
mădularele  obştii  româneşti,  pătrunse  de  duhul  Evangheliei  lui 
Hristos,  îşi  vor  împlini  slujba  cu  mai  multă  însufleţire  şi  cu  mai 
mult  devotament,  spre  binele  neamului  întreg. 

Biserica  este  chemată  să  aşeze  Evanghelia  Mântuitorului 
în  centrul  vieţii  noastre  şi  cu  ajutorul  ei  să  reînsufleţească  toate 
virtuţile  neamului.  Pentru  înfăptuirea  acestei  opere  măreţe  însă, 
puterile  şi  silinţele  clerului  sunt  neîndestulitoare.  Rezidirea  su¬ 
fletească  a  neamului  reclamă  conştienta  şi  devotata  împreună 
lucrare  a  fiecărui  credincios  luminat  al  sfintei  noastre  Biserici. 
Mai  ales  prin  viaţa  lor  trăită  în  duhul  evangheliei  lui  Hristos 
şi  în  duhul  eroicelor  tradiţii  româneşti,  intelectualii  mireni  sunt 
hotărâţi  a  da  naţiei  pilda  unei  ortodoxii  pe  cât  de  active  pe 
atât  de  cuceritoare,  reaşezând  prin  ea,  în  sufletul  acestei  naţii, 
frica  de  Dumnezeu  şi  iubirea  de  oameni,  cele  două  virtuţi  de 
căpetenie,  în  stare  să  regenereze  întreaga  noastră  viaţă 
obştească. 

Cine  slujeşte  Bisericii  dreptmăritoare,  slujeşte  neamului 
pe  care  Ea  l-a  ocrotit  şi  l-a  povăţuit  pe  drumul  marilor  lui 
biruinţe. 

Cine  este  duşmanul  acestui  aşezământ  sfânt,  este  duş¬ 
manul  neamului  şi  al  statului  român  întregit. 

Cu  aceste  gânduri  am  întemeiat  la  Cluj  în  Dumineca  or¬ 
todoxiei  (5  Martie)  1933,  Asociaţia  creştină  „Frăţia  Ortodoxă 
Română"  a  credincioşilor  mireni  din  cuprinsul  Mitropoliei  Ar¬ 
dealului,  Banatului,  Crişanei  şi  Maramureşului,  —  şi  cu  bine¬ 
cuvântarea  înalţilor  noştri  Ierarhi,  pornim  lupta  acea  sfântă  a 
credinţei  mântuitoare,  nădăjduind  că  bunul  Dumnezeu  va  bine¬ 
cuvânta  cu  roduri  îmbelşugate  silinţele  noastre. 

Toţi  cei  ce  vor  sprijini,  cu  cuvântul  şi  cu  fapta  lor  înţe¬ 
legătoare,  scopurile  creştineşti  ale  „Frăţiei  Ortodoxe  Române", 
vor  face  slujbă  plăcută  lui  Dumnezeu  şi  folositoare  Neamului! 

După  închiderea  adunării  s’a  constituit  comitetul  de  di¬ 
recţie  astfel :  Preşedinte :  Sextil  Puşcariu,  Secretar  general :  Dr. 
Ion  Mateiu,  Casier:  Eugen  Beşa.  Membri:  Sextil  Puşcariu,  Ion 
Mateiu,  Vaier  Moldovan,  Silviu  Dragomir,  Victor  Stanciu.  Gh. 
Bogdan-Duică,  Dr.  I.  Papp,  Profesorul  Dr.  Mariu  Sturza,  Dr.  P. 
Liuba. 

Seara  a  avut  loc  în  sala  cea  mare  a  prefecturii  un  foarte 
reuşit  concert,  dat  de  corul  episcopiei,  sub  conducerea  măiastră 
a  prof.  A.  Bena,  directorul  conservatorului,  cu  bucăţi  din  C. 

Kreutzer,  G.  Muzicescu,  D.  Borniansky,  G.  Dima,  N.  Popovici, 
I.  Vfdu,  A.  Bena  şi  I.  Mureşan. 

Toţi  participanţii  s’au  îndepărtat  dela  această  măreaţă  adu¬ 
nare  —  menită  să  însemneze  începutul  unei  epoci  de  renaştere 
a  întregei  noastre  vieţi  religioase  şi  naţionale  —  cu  cele  mai 
preţioase  orientări  pentru  viitoarea  lor  atitudine  în  viaţa  parti¬ 
culară  şi  publică  şi  cu  cele  mai  justificate  nădejdi  într'un  viitor 
mai  bun  al  neamului  şi  al  Bisericii.  N.  P 

* 

^  CONVENŢIUNEA  BISERICEASCĂ  ŞI  ŞCOLARĂ  ROMÂNO- 
JUGOSLAVĂ.  Comisiunea  mixtă  însărcinată  cu  pregătirea  unor 
convenţiuni  menite  să  aranjeze  diferitele  chestiuni  pendente  între 
România  şi  Iugoslavia  şi-a  încheiat  lucrările.  Intre  altele,  ea  a 
pregătit  şi  o  convenţie  prin  care  cele  două  ţări  se  obligă  să 
susţină  reciproc  şcoale  cu  limba  de  predare  a  naţiunii  minoritare 
respective :  Statul  jugoslav  va  susţine,  pentru  Românii  din  Ba¬ 
natul  sârbesc,  şcoale  româneşti,  iar  Stalul  românesc  va  susţine 
pentru  sârbii  din  Banatul  românesc  şcoale  sârbeşti.  In  afară  de 
şcoalele  cari  cad  în  sarcina  statului  jugoslav,  România  va  mai 
putea  înfiinţa  pe  cheltuială  proprie  alte  şcoale  primare  în  Ba¬ 
natul  sârbesc. 

Tot  în  vârtutea  acestei  convenţii  pentru  Românii  ortodocşi 
din  Banatul  jugoslav  se  va  înfiinţa  un  vicariat  românesc  la  Chi- 
chinda-Mare,  după  cum  pentru  Sârbii  ortodocşi  din  Banatul  ro¬ 
mânesc  funcţionează  un  vicariat  la  Timişoara. 

Cei  doi  vicari-episcopi  vor  fi  supuşi  autorităţii  unui  sinod 
mixt,  alcătuit  din  doi  membri  delegaţi  de  sinodul  episcopesc 
din  Belgrad  şi  doi  membrii  delegaţi  de  sinodul  episcopesc  din 
Bucureşti, 

Evident,  nu  ne  putem  decât  bucura  de  aranjamentul  care 
deschide  pe  seama  fraţilor  noştri  din  Banatui  jugoslav  perspec¬ 
tiva  unei  vieţi  culturale  şi  religioase  mai  libere.  Bucuria  noastră 
va  fi  deplină  însă  numai  atunci,  când  această  perspectivă  se 
va  deschide  pentru  toţi  Românii  din  cuprinsul  regatului  jugoslav 
—  nu  numai  pentru  cei  din  Banatul  sârbesc.  Să  sperăm  că  va 
veni  şi  timpul  acestui  aranjament.  NECULCE. 

INCONTESTABIL  că  momentul  culminant  al  congresului 
dela  Cluj  l-a  alcătuit  magistralul  discurs  programatic  al  înalt 
Preasfinţitului  Mitropolit  Nicolae.  De-o  amploare  pe  care  n’o 
egala  decât  cadrul  în  care  era  rostit,  acest  discurs  a  avut  darul 
să  lumineze  toate  problemele  mari,  de  înţelegerea  şi  deslegarea 
cărora  atârnă  însuşi  destinul  neamului  nostru.  înaltul  ierarh  a 
formulat,  limpede  şi  lapidar,  ortodoxia  şagunianismului  în  viaţa 
noastră  bisericească,  rostui  mirenilor  în  Biserică,  a  arătat  de  ce 
nu  se  poate  cuibări  ia  rioi  clericalismul,  a  elucinat  noţiunea 
laicizării  şi  legătura  indisolubilă  dintre  ortodoxie  şi  naţionalism; 
a  subliniat  primejdia  francmasoneriei  şi  a  bolşevismului  pentru 
viaţa  individuală  şi  obştească  şi  a  chemat  pe  toţi  fiii  neamului 
să  ia  lumină  din  izvorul  inepuisabil  al  ortodoxiei,  care-i  va  po- 
văţui  pe  drumul  unei  strălucite  vieţi  plăcute  şi  lui  Dumnezeu 
şi  oamenilor. 

îndeosebi  când  a  fundamentat  —  în  cadrele  dogmaticei 
ortodoxe  —  locul  mirenilor  în  Biserică  şi  când  a  arătat  rostul 
naţiunilor  în  economia  divină,  înalt  Prea  Sfinţitul  Mitropolit  Ni¬ 
colae  ne-a  pus  în  faţa  unor  interpretări  pe  cât  de  profunde  pe 
atât  de  inedite. 

Un  iscusit  redactor  al  Calendarului  avea  perfecta  dreptate 
când  spunea,  că  pentru  orientarea  noastră  religioasă  şi  culturală 
discursul  înaltului  ierarh  Nicolae  este  ceeace  a  fost  pe  vremuri 
epocalul  discurs  al  lui  Simeon  Bârnuţiu  pentru  orientarea  poli¬ 
tică  a  Românilor  din  Ardealul  robit. 

Dumnezeu  să  binecuvinteze  cu  roduri  bogate  samânătura 
dela  Cluj. 

* 

INTR’O  recentă  şedinţă  a  Camerei  s’a  discutat  din  nou 
chestiunea  alegerilor  eparhiale  şi  s’a  cerut  entuziast  anularea 
lor  pe  motivul  că  au  fost  viciate  de  politicianismul  fără  frâu. 

Nu  este  întâia-oară  când  în  parlament  se  discută  asemenea 
chestiuni,  cari  totuşi  nu  sunt  de  competinţa  înaltului  for  legis¬ 
lativ,  ci  de  competinţa  congresului  naţional-bisericesc. 

Noroc  că  s’a  găsit  un  om,  care  să  pună  lucrurile  la  punct, 
arătând  că  parlamentul  iese  din  orbita  atribuţiilor  sale,  când 
discută  alegerile  eparhiale.  A  fost  dl  O.  Goga. 

Dar  ce  să  te  faci  cu  parlamentarii  ăştia  vechi,  învăţaţi 
să  s’amestece  şi  în  trebile  altor  instituţii,  şi  învăţaţi  mai  ales 

să  dădăcească  vecinie  Biserica  ortodoxă,  ca  şi  când  aceasta 
n’ar  avea  conducători  legiuiţi! 

Când  vom  ajunge  oare  să  vedem  pe  entuziaştii  comba¬ 
tanţi  dându-şi  seama,  că  tocmai  discutând  asemenea  chestiuni 
în  parlament  îac  un  act  de  ingerinţă  politicianistă  în  viaţa 
bisericească  şi  nesocotesc  legea  de  organizare  a  Bisericii  or¬ 
todoxe,  lege  pe  care  totuşi  parlamentul  a  votat-o? 

Şi  când  te  gândeşti,  că  această  oratorie  stearpă,  cu  obiec¬ 
tivul  deplasat,  este  plătită  de  ţară  tocmai  cu  economiile  reali¬ 
zate  prin  interminabilele  şi  criminalele  amputări  ale  salariilor 
preoţeşti ! 

* 

CARTEA  de  cântări  bisericeşti  a  regretatului  părinte-pro- 
fesor  Dimitrie  Cunţan  se  epuizase  de  câţiva  ani.  Lipsa  ei  era 
simţită  mai  ales  de  studenţii  academiilor  noastre  teologice.  în¬ 
demnat  de  această  împrejurare  Consiliul  arhiepiscopesc  din 
Sibiu  a  însărcinat  pe  păr.  Timoiei  Popovici,  încercatul  profesor 
de  muzică  dela  şcoala  normală  „A.  Şaguna",  să  pregătească  o 
nouă  ediţie  a  „Cântărilor  bisericeşti"  de  D.  Cunţan.  Cartea  a 
şi  apărut  de  curând,  în  excelente  condiţii  tehnice  şi  se  poate 
comanda  dela  oficiul  de  cassâ  al  Consiliului  arhiepiscopesc  din 
Sibiu,  pe  preţul  de  una  sută  lei 

* 

DINTRE  cărţile  cari  vor  apărea  Ia  Sibiu  în  primăvara  aceasta, 
subliniem  cu  justificată  bucurie  şi  ultima  lucrare  a  profundului 
teolog  rus  Prot.  Sergiu  Bulgakoff :  Ortodoxia.  Autorizaţia  pentru 
traducerea  acestei  cărţi  a  obţinut-o  tinărul  teolog  N.  Grosu,  bur¬ 
sier  al  arhiepiscopiei  noastre.  Cartea  va  ieşi  din  teascurile 
„Arhidiecezanei"  încă  în  cursul  iunei  Maiu. 

* 

SE  vede  că  unii  parlamentari  basarabeni  şomează.  Şi  nu 
se  simt  bine  aşa.  De  aceea,  ca  să  se  găsească  în  treabă,  s’au 
adresat  ministerului  instrucţiunii  publice,  solicitând  desfiinţarea 
episcopiei  Cetăţii  Albe.  Din  economiile  realizate  în  felul  acesta 
înţelepţii  deputaţi  basarabeni  vor  să  susţină  Teatrul  Naţional 
din  Chişinău.  Noroc,  că  dl  ministru  D.  Guşti  nu  s’a  emoţionat 
de  pasiunea  teatrală  a  parlamentarilor  şomeri  de  dincolo  de 
Prut,  şi  nu  şi-a  însuşit  propunerea  lor  —  sugerată,  probabil,  de 
vistiernicul  Ţării. 

Am  fi  curioşi  să  ştim,  dacă  democraticii  reprezentanţi  ai 
norodului  basarabean  au  făcut  aceeaş  intervenţie  pentru  desfiin¬ 
ţarea  vr’unei  episcopii  minoritare.  N.  C. 

* 

ASOCIAŢIA  clerului  „Andrei  Şaguna",  Sibiu,  a  trimis: 
dlui  prim-ministru,  dlui  ministru  al  finanţelor,  şi  dini  ministru  al 
instrucţiunii  şi  cultelor  următoarea  adresă: 

Mizeria  materială  în  care  a  fost  adusă  preoţimea  noastră, 
prin  nenumăratele  amputări  la  salarii,  a  ajuns  de-a  dreptul  in¬ 
suportabilă.  Pentru  a  sublinia  gravitatea  acestei  situaţii,  nu  Vă 
reamintim  decât  două  cifre,  de  o  tragică  elocvenţă:  Un  preot 
cu  studii  complecte  (bacalaureat  şi  Academie  teologică)  şi  cu 
patru  gradaţii  are  un  salar  lunar  de  Lei  3039,  iar  un  preot  cu 
studii  complecte,  fără  gradaţii,  are  un  salar  lunar  de  Lei  2104. 

Acest  salar  nu  e  sporit  aproape  de  loc  cu  venitele  epi- 
trafirului,  întrucât  sărăcia  cumplită,  în  care  se  sbate  obştea  cre¬ 
dincioşilor  noştri  dela  sate  şi  oraşe  de  o  potrivă,  nu  îngădue 
acestor  credincioşi  să  contribue  aproape  cu  nimic  la  susţinerea 
păstorilor  lor  sufleteşti. 

In  aceeaş  situaţie  insuportabilă  ajung  consilierii  noştri 
eparhiali  prin  eventuala  tăiere  a  gradaţiilor,  asigurate  de  altfel 
prin  Legea  de  armonizare  (Art.  15,  17,  19,  21  anexa  VII  tabela 
B.  Nr.  cor.  24)  publicată  în  Monitorul  Oficial  din  1  Iunie  1927, 
întrucât  aceşti  consilieri  nu  au  nici  un  alt  izvor  de  venit,  în 
afară  de  slujba  pentru  care  primesc  salar  dela  stat :  nici  parohie, 
nici  catedră,  nici  alte  însărcinări  bugetate. 

Greutăţile  materiale  pe  care  sunt  siliţi  să  le  suporte  slu¬ 
jitorii  sfintei  noastre  Biserici  se  îndoiesc  atunci  când  subliniem 
cu  justificată  durere  degradarea  morală  la  care  au  fost  aduşi 
aceşti  slujitori  prin  cele  două  curbe  speciale  (de  15°/o  Şi  12%) 
care  nu  au  fost  aplicate  decât  la  salariile  preoţeşti. 

Preoţimea  noastră  a  fost  şi  este  gata  oricând  să  suporte 
orice  sacrificii,  dar  aşteaptă  ca  pe  urma  apostolatului  ce-1  să¬ 
vârşeşte  să  fie  tratată  cel  puţin  Ia  fel  cu  celelalte  categorii  de 
slujbaşi  ai  ţării. 

In  consecinţă  Vă  rugăm,  domnule  Ministru,  să  binevoiţi  a 
dispune : 

1.  Să  se  achite  restanţele  (pe  4 — 6  luni)  de  salarii  preoţeşti ; 

2.  Să  nu  se  mai  aplice  cele  două  curbe  pe  cât  de  speciale, 
pe  atât  de  nedrepte  la  salariile  preoţeşti; 

3.  Să  se  bugeteze  gradaţiile,  asigurate  prin  lege,  ale  con¬ 
silierilor  eparhiali. 

Altfel,  slujitorii  sfintei  noastre  Biserici  vor  fi  puşi  în  impo¬ 
sibilitate  de  a-şi  împlini  misiunea  lor  în  slujba  mântuirii  sufle¬ 
telor  şi  a  statului. 

In  nădejdea  împlinirii  acestor  juste  revendicări,  Vă  rugăm, 
Domnule  Ministru,  să  primiţi  asigurarea  deosebitei  noastre  con¬ 
sideraţii. 

Sibiu,  din  şedinţa  Comitetului  Central  al  Asociaţiei 
clerului  „A.  Şaguna"  ţinută  la  5  Martie  1933.  Preşedinte:  (ss) 
Prot.  Dr.  Gh.  Ciuhandu .  Secretar  general:  (ss)  Prof.  N.  Colan. 

